Veličanje Hitlera u časopisu za mlade\n► Veličanje Hitlera u časopisu za mlade\nAgencija UN za obrazovanje, nauku i kulturu - UNESKO odlučila je da odustane od finansiranja palestinskog časopisa za mlade, zbog članka u kome se sugeriše poštovanje prema Hitleru.\nUNESKO je danas saopštio da oštro osuđuje sadržaj iz februarskog izdanja magazina Zajzafuna. U članku jedna tinejdžerka sa Zapadne obale predstavlja četiri osobe za ugled, uključujući nacističkog lidera. Hitler joj kaže u njenom snu da je ubijao Jevreje " tako da svi treba da znate da su oni narod koji širi razaranje u svetu".\nPredvod članka je objavila jedna izraelska organizacija koja prati palestinske medije.\nPalestinci su nedavno primljeni u UNESKO kao punopravan član, što je navelo SAD i Izrael da prekinu finansiranje te agencije.\n7.07.2012, 12:33h Danko B. Marin Preporuči (1)\nDavno sam imao gadnu tabačinu sa Palestincem jer nisam voleo Hitlera kao on,nego u Izraelu postoje hitlerovci Jevreji koji ne žele da imaju svoju decu !? Ta deca bi bila "niža rasa" - to neka istraže novinari,a pouzdano znam da su jevrejski hitlerovci imali veze sa nekim srpskim navijačima!Stokholmski sindrom u Izraelu nije nepoznata činjenica, kao i u Srbiji!


Argentina - Sputnjik Srbija\n06:40 15 Avgust 2020\nHiljade demonstranata na protestu tokom samita G20 (video)\nU prestonici Argentine Buenos Ajresu danas su se okupile hiljade demonstranata koji tokom godišnjeg samita Grupe 20 industrijski najjačih zemalja protestuju protiv ekonomskih mera.\nZemljotres u Buenos Ajresu, gde se održava svetski događaj broj jedan\nZemljotres magnitude 3,8 registrovan je petak u glavnom gradu Argentine. Potres je zadesio latinoameričku metropolu usred tekućeg samita G20 u Buenos Ajresu, objavio je Nacionalni institut za seizmičku prevenciju.\nPutin će se sastati sa Trampom, a u Argentini će imati još niz sastanaka\nVojna mornarica Argentine objavila je na svom nalogu na Tviteru fotografiju podmornice „San Huan“, koja je potonula pre godinu dana.\n„Ne treba se zavaravati“: Kremlj o normalizaciji odnosa Rusije i SAD\nNormalizacija odnosa Sjedinjenih Američkih Država i Rusije nema naznaka poboljšanja, a izbori za Kongres u SAD neće doneti ništa jasniju situaciju, izjavio je portparol ruskog predsednika Dmitrij Peskov.\nArgentinska provincija Ognjena zemlja zainteresovana je za proizvodnju ruske vakcine protiv kovida 19, saopštio je guverner provincije Gustavo Melelja.\nPredsednik Argentine Alberto Fernandes čestitao je ruskim naučnicima izradu vakcine protiv virusa korone, naglasivši da ona daje nadu u bolje sutra, u trenutku kada u svetu vlada pandemija, navodi se u pismu koje je poslato ruskom lideru Vladimiru Putinu.


Magazin online Cukerberg prodaje Fejsbuk - 16 May 2012 - Magazin - Vojvodina Net\nCukerberg prodaje Fejsbuk\nOsnivač Fejsbuka Mark Cukerberg najavio da počinje da prodaje akcije na berzi.\nU nedelji u kojoj osnivač Fejsbuka Mark Cukerberg puni 28 godina, ta internet društvena mreža očekuje, prvi put u svojoj istoriji, da počne da prodaje deonice na berzi Nasdak u Njujorku. Fejsbuk će izaći sa akcijama na berzu u petak.\nPosle prve javne ponude (IPO) vrednost Fejsbuka bi mogla biti blizu 100 milijardi dolara, što je više od vrednosti gigantskih kompanija poput "Diznija" ili "Forda". Analitičari smatraju da će se, prodajom akcija Fejsbuka, na Cukerberga svaliti još veći pritisak da kompanija i dalje napreduje.\nCukerberg je u početku odbijao čak i oglašivače. Do danas nije promenio svoj stav da profit nije cilj po sebi, već sredstvo za poboljšanje usluga sajta. Fejsbuk je, za prvi kvartal 2012. zabeležio prihod od više od milijardu dolara.\nPrepoznatljiv je po svom neformalnom stilu, koji odudara od "korporativnog", pa je u javnosti često doživljavan kao "nezreo i buntovan". Počeci Fejsbuka sežu do Harvardskog univerziteta, gde je Cukerberg, zajedno sa nekolicinom prijatelja, 2004. napravio društvenu mrežu koja bi služila povezivanju studenata sa Harvarda (prvobitno "thefacebook.com"). Ova društvena mreža ubrzo se proširila na ostale američke univerzitete, zatim i evropske, srednje škole, a na kraju je postala otvorena za sve korisnike interneta. Fejsbuk danas ima preko 900 miliona korisnika.\nBMW (2012-05-19 2:19 PM)\nDa mi je da imam te pare odma bi ga kupio i uništioo bi ga skorz na skorz\nace1 (2012-05-19 5:53 PM)\nhaha pa nije puno samo 15 Milijarde Dolara...toliko se racuna da ce Zukenberg da dobije od akcije


Novi polimer će popravljati ekrane pametnih telefona | PC Press\nNovi polimer će popravljati ekrane pametnih telefona\n19. decembar 2017. 19. decembar 2017. Milan Živanović\nOni koji su bar jednom imali problem sa napuklim ekranom na pametnom telefonu, znaju koliko je vremena, te novca potrebno za popravku. Istraživači iz Tokija odlučili su da stanu na put ovom problemu, te su otkrili novi polimer, koji može sam da „zaceli“ potencijalno oštećenje, a čija bi primena mogla da dovede do samopopravljivih ekrana.\nStudija je objavljena u magazinu Science, a istraživački tim je predvodio profesor Takuzo Aida sa Univerziteta u Tokiju. Rezultati istraživanja obećavaju polimer koji izgleda poput čvrstog stakla, a koji je nazvan polyether-thioureas, te može da „popravi“ oštećenje kada se na njega izvrši pritisak. To ga čini drugačijim od drugih materijala koji zahtevaju zagrevanje da bi sanirali neko oštećenje.\nVisoka kompaktnost materijala, te sposobnost za saniranje oštećenja, mogla bi da omogući široku primenu ovog polimera u budućnosti. Specijalni polimer je otkriven sasvim slučajno kada je student Yu Yanagisawa želeo da kreira materijal koji bi se koristio kao neka vrsta lepka, te je tom prilikom je otkrio da isečene ivice polimera, koji je na taj način dobio, formiraju čvrstu strukturu, kada se na njih primeni pritisak rukom na temperaturi od 21 stepena Celzijusove skale.\nPročitajte i: Nove funkcije kamere koje donosi Motorola edge 20 pro\nOvo nije prvi put da istraživači dolaze do ovakvih otkrića, te je Motorola pre nekog vremena patentirala zaštitnik za ekran koji sam sanira oštećenja, a ovakve tehnologije bi mogle da dovedu do toga da korisnici uštede značajne sume novca koje bi inače trošili na popravke, te kupovinu novih uređaja.\nTagovi: Motorola, polimer, polyether-thioureas, samopopravljivi ekran\n← Na listi Svetskog indeksa inovacija Srbija zauzela 62. mesto\nTop 50: Šta bira moderna porodica u 2017? →


Časopis Industrija :: Digitalni alati za konkurentnije poslovanje\nCentar za digitalnu transformaciju Privredne komore Srbije (CDT PKS) pozvao je kompanije da konkurišu za novi Program podrške digitalnoj transformaciji malih i srednjih preduzeća i da, uz pomoć sertifikovanih konsultanata, unaprede poslovanje uvođenjem najsavremenijih digitalnih i drugih alata.\nJavni poziv u okviru Programa podrške digitalnoj transformaciji mikro, malih i srednjih preduzeća 2019-2020. raspisao je CDT PKS, u saradnji sa Nemačkom organizacijom za međunarodnu saradnju (GIZ) i Razvojnom agencijom Srbije (RAS), sa ciljem jačanja kapaciteta i konkurentnosti MMSP sektora u Srbiji.\n„Proces zahteva strateški pristup, kako u analizi postojećeg stanja, tako i u planiranju budućih poslovnih aktivnosti. Jedan od ključnih preduslova za uspeh i postizanje punog efekta digitalne transformacije je uvođenje novih poslovnih modela i principa poslovanja zasnovanih na dostupnim digitalnim alatima“, rekao je Predrag Nikolić, direktor CDT PKS.\nIzabrane kompanije imaće mogućnost izrade besplatne ekspertske analize, od strane sertifikovanih konsultanata, koja definiše ključne oblasti koje treba unaprediti. Sledeći korak je razvoj i implementacija digitalne strategije sa ciljem podizanja konkurentnosti MMSP kroz podizanje poslovnih procesa, ponude proizvoda i usluga, komunikacije sa potencijalnim i aktuelnim kupcima, efikasnije planiranje finansiranja, podizanje profitabilnosti, marketinških i promotivnih aktivnosti.\nDigitalna transformacija je odlična prilika za mala i srednja preduzeća da ranim usvajanjem digitalnih tehnologija uvedu inovativne poslovne modele, značajno unaprede radne procese i stvore nove proizvode koji će im obezbediti brzi rast, konkurentnu prednost i osvajanje novih tržišta, objasnio je Nikolić.\nPodseća da je Marko Čadež, predsednik PKS, na čelu Odbora za digitalizaciju Evrokomora (Eurochambres), koji okuplja stručnjake za digitalizaciju evropskih komora.\nPrivredna komora Srbije osnovala je CDT kao instrument podrške malim i srednjim privrednim društvima u procesu digitalne transformacije poslovanja.\nU okviru Centra do sada je edukovano i sertifikovano 45 konsultanata u oblasti poslovnih modela i procesa, E-trgovine, E-marketinga i društvenih mreža, IT zaštite i bezbednosti podataka u skladu sa GDPR uredbom.\nKompanije zainteresovane za učešće u programu prijavljuju se preko linka i popunjavaju onlajn upitnik o trenutnom stanju digitalizacije, a dobijeni podaci biće polazna tačka konsultantima tačku za izradu Ekspertske analize.\nViše informacija o Programu i načinu apliciranja OVDE


Preplanuli i botoksirani Rambo SABLAZNIO SVE: Pratile ga četiri lepotice, a zbog njegovog lica retko ko ih je primetio - Zena.rs\nPreplanuli i botoksirani Rambo SABLAZNIO SVE: Pratile ga četiri lepotice, a zbog njegovog lica retko ko ih je primetio\nBilo je sinoć posebno veče za Silvestera Stalonea. U Los Anđelesu je premijerno prikazan filmski debi njegove ćerke Sistin Stalone. Nažalost po glavnu glumicu, zvezda je bio Rambo.\nSilvester Stalone Foto: Profimedia\nDobro, Rambo, šta si to uradio sa licem? Silvester Stalone je "prebotoksiran", a njegov preplanuli ten ostavlja bez reči (jeste glumac tamnijeg tena, ali njegova koža danas izgleda potpuno veštački. Veliki broj starijih poznatih muškaraca "spas od godina" pronalaze u tamnijem tenu, a njegov najveći fan je dizajner Valentino Garavani, ali je u njegovom slučaju preplanulost deo imidža).\nPopularni Slaj je i sam priznao da je imao niz estetskih korekcija, ali "iz medicinskih razloga".\nMi priznajemo da smo se šokirali kada smo ugledali omiljenog akcionog junaka (sigurno ste i ranije primetili da je jedna strana njegovog lica iskrivljena, što je posledica bolesti koju je pretrpeo u mladosti, ali njegov sadašnji izgled nije posledica toga već želje da izgleda što mlađe).\nStaloneov izgled ni ne treba da čudi jer je su u njegovoj porodici plastične operacije kao "dobar dan". A rekorderka je zasad njegova majka Džeki Stalone koja izgleda kao negativna reklama za palstičnu hirurgiju.\nStalone i SistinFoto: Profimedia\nStalone koji je karijeru počeo glumeći u erotskim filmovima na dobrom je putu da joj oduzme tu titulu.\nStalone sa suprugom i ćerkamaFoto: Profimedia\nAko uspete da na tren ne gledate u Rambovo lice, obratite pažnju na njegovu suprugu Dženifer Flavin i njihove ćerke, Sistin, Sofiju i Skarlet.\nU kakvom divnom društvu je sinoć bio Stalone.\nDženifer Lorens: najzanimljivije\nSvet se divi lepoti ĆERKI I SUPRUGE Silvestera Stalonea: Kažu da je u slučaju naslednica pobedila MAMINA GENETIKA, a da li je zaista tako?


3.920,00 € 29.689,87 kn\nSuper atraktivan prostor na top lokaciji, iznajmljuje se na duži period. Prostor se sastoji od 7 odvojenih prostorija visokih stopova ,povezanih dugim hodnikom , te 3 sanitarna čvora. Sve prostorije su pod klima sustavom i svaka ima prozor sa pogledom na strogi centar grada. Prostor je korišten kao ured te ima postavljene sve instalacije potrebne za obavljanje uredskog posla. Zbog svoje lokacije, površine, rasporeda prostorija te poslovnog okruženja u kojem se nalazi, prostor je idealan za turističku djelatnost.


Samostalno liberalna stranka (Foto arhiva Kim)\n"Srećko Spasić i Srđan Jovanović se u ovom trenutku još uvek nalaze na prelazu, a na put su krenuli iz svojih privatnih razloga", navode iz ove stranke.\nČlanovi SLS-a su i proteklih meseci na prelazu Merdare zadržavani od strane MUP-a Srbije i ispitivani od strane pripadnika Bezbednosno informativne agencije, predsednik, potpredsednik i član Glavnog odbora Samostalne liberalne stranke, Slobodan Petrović, Boban Stanković i Nebojša Jakovljević.\nFunkcineri SLS-a su organizovano, u znak protesta, 26. aprila prešli prelaz Merdare zbog sve učestalijeg zaustavljanja funkcionera ove stranke.\n"Samostalna liberalna stranka ne razume ove pokušaje zastrašivanja i maltretiranja i po ko zna koji put zahteva odgovor i obrazloženje od strane predsednika Srbije, premijerke i šefa Bezbednoste informativne agencije, zašto su visoki predstavnici ove političke stranke zadržavani u policijskim prostorijama na prelazima ka Srbiji", navodi se u saopštenju SLS-a.\n"Očekujemo konkretnu reakciju EU i svih ostalih domacih i medjunarodnih institucija povodom ovih maltretiranja članova Samostalne liberalne stranke", zaključuje se u saopštenju.\n13.05.2021 Ivan Zaporožac novi načelnik ŠU na Kosovu (675)


OSNOVNI SUD U PODGORICI: 163 osobe tuže državu zbog spiska o izolaciji\nPred Osnovnim sudom u Podgorici do sada su protiv države podnijete 163 tužbe od fizičkih lica čija imena su objavljena u vrijeme kada im je Uprava za inspekcijske poslove rješenjem odredila samoizolaciju.\nZAKON O DRŽAVNOJ REVIZORSKOJ INSTITUCIJI: Osobe koje posjeduju uvjerenje o položenom revizorskom ispitu su samo stekle uslov da budu kandidati na konkursu za izbor za državnog revizora u DRI. Iste nemaju pravo da se, sa pozivom na uvjerenje o položenom ispitu, u službenoj relaciji sa trećim licima legitimišu kao državni revizori i to pretvaraju u "privatnu profesiju" na komercijalnoj osnovi, suprotno Zakonu\nDržavna revizorska institucija, kao vrhovni organ državne revizije u Crnoj Gori, ponovo je saopštila da se određene osobe, koje nijesu zaposlene u DRI, potpisuju u službenoj korespodenciji kao državni revizori, na šta shodno Zakonu o Državnoj revizorskoj instituciji ("Sl. list RCG", br. 28/2004, 27/2006 i 78/2006 i "Sl. list CG", br. 17/2007, 40/2011 - dr. zakon, 31/2014 i 70/2017 - dr. zakon) nemaju pravo.\nPREDLOG ZAKONA O IZMJENI I DOPUNI ZAKONA O RADU: Predviđeno da minimalna zarada ne može biti ispod 250 eura, te da primjena Zakona počinje 1. jula 2021. godine\nPrimjena zakona o minimalnoj zaradi planirana je u julu ove godine, što daje dovoljno prostora i vremena da se intenzivira i dinamizira rad u Socijalnom savjetu i dođe do optimalnog rješenja, ocijenio je predsjednik Skupštine Crne Gore Aleksa Bečić koji je učestvovao u radu prve vanredne sjednice Socijalnog savjeta Crne Gore.\nUGOSTITELJI TRAŽE POMOĆ DRŽAVE\nUgostiteljska djelatnost je trenutno na kiseoniku, ako aktuelne mjere potraju, biće ubrzo i na respiratoru, poručuju iz NVO "Udruženje ugostitelja Crne Gore". Traže adekvatnu finansijsku podršku, u suprotnom pozivaju sve one koji su pogođeni novim mjerama da uzmu učešća u organizovanju raznih vidova protesta, koje će, kako kažu, konkretizovati u međusobnoj saradnji.


Ostanak na starom najgora varijanta: Globalni fiskalni okvir dovoljan da se ne ugrozi evroatlantski put - Cazin.NET\nHome CAZIN Ostanak na starom najgora varijanta: Globalni fiskalni okvir dovoljan da se ne ugrozi evroatlantski put Ostanak na starom najgora varijanta: Globalni fiskalni okvir dovoljan da se ne ugrozi evroatlantski put\nPosted By: adminon: April 14, 2012, 12:40 In: CAZINTags: No Comments Print Email\n“Ukoliko ne bude usvojen budžet u skladu sa Globalnim fiskalnim okvirom onda neće biti finansiranja lokalnih izbora, popisa stanovništva, uređenja graničnih prelaza, te neće biti isplata u skladu sa zakonom prema demobilisanim i otpuštenim vojnicima koji već danima protestuju pred zgradom inistutcija BiH, što je zapravo najgora moguća varijanta”, rekao je Špirić. Ministar finansija i trezora BiH podsjetio je da je Globalni fiskalni okvir usvojen jednoglasno na sjednici Fiskalnog savjeta, napominjući da današnje saopštenje SDA u stvari predstavlja obračun sa SDP-om, odnosno, njihovim koalicionim partnerom iz Federacije BiH. “U okviru kreiranju budžeta zalažemo se za uštede javne potrošnje. Ovakvim stavovima SDA, nažalost, vrši pritisak na koalicionog partnera SDP da ne podrži budžet, a bojim se da će ta vrsta političkih obračuna biti najgora za BiH”, dodao je Špirić. On je pozvao SDA da objasni javnosti kako je prošla godina okončana sa budžetskim okvirom od 905 miliona a da nijedan dan nisu kasnile plate i da nijedan evroatlantski projekat nije bio ugrožen. “BiH je jedina zemlja u regionu u kojoj budžet raste za šest odsto, dok ga istovremeno sve druge zemlje u regionu smanjuju. Nakaradan je stav da što je više para ima više države”, poručio je ministar finansija u Savjetu ministara BiH. Prema njegovim riječima, SDA se svojim današnjim stavom svrstala u one političke opcije koje su direktno protiv BiH, iako se tako snažno verbalno za nju zalažu.\n“Žao mi je što jedna ozbiljna politička partija kao što je SDA na ovakav način komentariše Globalni fiskalni okvir. Niko nikoga ne može natjerati da glasa za budžet u skladu sa Globalnim fiskalnim okvirom, ali bi ostanak po starom bio najgora varijanta za BiH”, poručio je Špirić. On je pojasnio da je dobio zadatak da u skladu sa Fiskalnim okvirom sačinim budžet za ovu godinu, koji je restriktivan ali dovoljan da se ne ugrozi nijedna funkcija BiH. “Borba protiv organizovanog kriminala, korupcije, terorizma, ne podrazumijeva samo novac, nego i političku volju, a put prema NATO-u ne podrazumijeva samo broj vojnika nego i dobru obučenost i opremljenost”, rekao je Špirić za Srnu. Rješenje ključnog problema u vezi sa usvajanjem budžeta BiH za ovu godinu SDA vidi u promjeni Globalnog fiskalnog okvira, jer smatra da je sadašnji “direktan atak na BiH”.\nIntervju sa majorom Zemkom Seferagić: BORAC U SVAKOM POGLEDU


Pandemija koronavirusa pokazala je važnost globalne uloge Ujedinjenih nacija (UN), kazao je generalni direktor Svjetske zdravstvene organizacije (WHO) Tedros Adanom Gebrejesus (Ghebreyesus) na brifingu u Ženevi.\n- Možda nijedna kriza od Drugog svjetskog rata nije jasnije pokazala zašto su nam UN potrebne nego pandemija COVID-19 - rekao je Gebrejesus.\nOn je zbog toga apelovao na države da pruže političku i finansijsku podršku međunarodnom programu "Kovaks", čiji je cilj da obezbijedi jednak pristup vakcini protiv koronavirusa kada bude razvijena. Gebrejesus je naveo da su države investirale oko 2,5 milijardi eura za inicijativu "Akcelerator pristupa alatima COVID-19", čiji je "Kovaks" dio, prenosi Tanjug.\nOn je, međutim, napomenuo da cjelokupna investicija iznosi 29,7 milijardi eura, dok je 12,7 milijardi hitno potrebno obezbijediti.


Udruženje Alergija i ja i projekat „Hrana pod lupom“\nAlergija i ja/Tamara Petković\nMaj je mesec međunarodni mesec alergija, stoga vas podsećamo da je ovo Međunarodna nedelja razvoja svesti o nutritivnim alergijama, a da se Međunarodni dan celijakije obeležava u nedelju, 16. Maja 2021. godine. Nacionalno udruženje „Alergija i ja“, koje se bavi pružanjem podrške pacijentima i razvojem svesti o alergijskim oboljenjima, pored razvoja svesti o alergijama na hranu i celijakiji, imaju za cilj poboljšanje kvaliteta života pacijenata (dostupnost epinefrina, uvođenje ishrane bez alergena za decu u vrtićima i školama, uvođenje savremene terapije za lečenje nutritivnih alergija, odgovorno deklarisanje proizvoda).\nProjekat „Hrana pod lupom“\nNacionalno Udruženje “Alergija i ja” je početkom 2021. godine pokrenulo projekat “Hrana pod lupom”, u cilju razvijanja svesti o alergijama i intoleranciji na hranu radi poboljšanja kvaliteta života pacijenata.\nAlergije na hranu su u konstantnom porastu svuda u svetu, tako i u Srbiji. Posledica unosa nekada i male količine alergena može biti alergijska reakcija, anafilaktički šok i smrtni ishod. Zato je ovo veoma važna tema za pojedince, kompanije i donosioce odluka.\nNaše Udruženje želi da pokrene promene u oblasti deklarisanja namirnica i bezbednije ishrane van kuće, zalažući se za sigurniji, zdraviji i kvalitetniji život osoba koje imaju zdravstvena ograničenja u ishrani.\nPored direktne pomoći pacijentima sa nutritivnim alergijama i intolerancijom, u vidu saveta lekara specijalista, receptima i jelovnicima sastavljenim od namirnica bez alergena, edukacije o čitanju deklaracija, izboru adekvatnih namirnica, Udruženje će raditi na razvijanju svesti na nacionalnom nivou, učestvovanjem u aktivnostima i događanjima i zagovaranjem sa donosiocima odluka u cilju promena i poboljšanja kvaliteta života pacijenata. Želimo da svako dete u Srbiji ima obezbeđen obrok u vrtićima i školama, pristup savremenoj terapiji, adekvatnom lečenju, lagodniji i bezbedniji život van kuće.\n• 20% dece predškolskog uzrasta ima nutritivne alergije. Najčešće prisutne alergije su na jaje, proteine mleka, glutenskih žitarica, kikiriki, lešnik, soju, ribu i morske plodove.\n• Većina deca sa zdravstvenim ograničenjem u ishrani nema obezbeđene obroke u vrtićima i školama.\n• Deklaracije na prehrambenim proizvodima su veoma važne osobama sa alergijama na hranu i ispravno navođenje alergena može nekome spasiti život.\n• Restorani, hoteli, pekare, poslastičarnice, prodavnice brze hrane nisu dovoljno upoznati ili zanemaruju ovaj problem, ne ističu alergene u jelima, a zaposleni često i ne znaju odgovore o tačnom sastavu jela i bezbednoj pripremi istog.\n• Deca sa alergijama na hranu se osećaju izopšteno, stigmatizovano i često razvijaju depresiju.\n• Lek (Epinefrin) koji može spasiti život pacijentu pri najtežem obliku alergijske reakcije - anafilaksi, u Srbiji nije dostupan.\n• Ljudi sa alergijama na hranu provode mnogo više vremena u planiranju i nabavci hrane, kao i u pripremi obroka, planiranju putovanja ili samo izlaska u restoran sa prijateljima.\n• Ishrana bez alergena je i do 4 puta skuplja!\n• Po evropskom istraživanju, samo 10% proizvoda na kojima je na deklaraciji naznačeno “može sadržati tragove…” zapravo i sadrži te tragove.\n• Alergije na hranu često su udružene sa još nekim atopijskim oboljenjem ili autoimunom bolešću što može uticati na sposobnost ljudi da rade i učestvuju u svakodnevnim aktivnostima, razvijaju socijalnu izolaciju, depresiju.\nStoga bi trebalo podržati Nacionalno udruženje „Alergija i ja“ u svakodnevnim pokušajima da ljudima u Srbiji pomognu da imaju lakši i kvalitetniji život. Članstvo u udruženju je besplatno, a kod nas na portalu možete pročitati više i o njihovom Alergološkom savetovalištu.\nPrevious Article Prekovremeni rad povećava rizik od smrtnosti usled srčanog ili moždanog udara\nNext Article Demetra od sada i u video formatu\nishrana\talergija i ja\talergije


Informativni centar Fondacije Tempus (Beograd, Terazije 39, I sprat), u sklopu svog mesečnog programa aktivnosti tokom oktobra 2020. godine organizuje događaje:\nPrezentacija: Mogućnosti za mobilnost studenata kroz programe Erazmus+ i CEEPUS, 1. oktobar, 17-18 časova\nVebinar: Dodatni konkurs za Erazmus+ KA2 projekte strateških partnerstava, 6. oktobar, 16-17 časova\nVebinar: Kako otići na razmene kroz CEEPUS program?, 7. oktobar, 16-17 časova\nVebinar: Prepoznaj svoje jake strane, 15 oktobar, 12.30-13.15 časova\nVebinar: Erazmus Mundus zajednički master programi, 16. oktobar, 16-17 časova\nVebinar: Prilike za mobilnost studenata i mladih – Eurodesk opportunity finder i European youth portal, 20. oktobar, 16-17 časova\nVebinar: Vodič kroz novi Europass, 21. oktobar, 16-17 časova\nVebinar: Resursi za pisanje Erazmus+ projekata, 27. oktobar, 16-17 časova\nVebinar: Baza obrazovnih mogućnosti u Srbiji – Obrazovanje.rs, 29. oktobar, 16-17 časova\nVebinar: Studiraj u Srbiji, 30. oktobar, 16-17 časova\nPraktične individualne sesije uživo: Registracija OID i PIC broja, 7, 21. i 28. oktobar, 12-13 časova\nUčešće u događajima drugih organizacija i institucija:\nSajam stipendija Univerziteta u Kragujevcu (onlajn), druga polovina oktobra\nPrezentacija se održava u četvrtak, 1. oktobra sa početkom u 18 časova, u maloj sali Studenetskog kulturnog centra Beograd. Događaj se organizuje u saradnji Fondacije Tempus – nacionalnog Eurodesk centra u Srbiji i SKC-a Beograd, u sklopu kampanje „Time to move“ koju evropska mreža Eurodesk sprovodi svakog oktobra širom Evrope. Za učešće nije potrebna registracija.\nTokom prezentacije zainteresovani će dobiti odgovore na pitanja kako otići na strani univerzitet na stipendiranu studentsku razmenu na osnovnim, master ili doktorskim studijama kroz Erazmus+ i CEEPUS programe, šta su Erazmus Mundus zajednički master programi, kao i koji resursi su na raspolaganju pri potrazi i prijavi za navedene, kao i druge vrste mobilnosti.\nPovodom otvaranja dodatnog konkursa za podnošenje Erazmus+ projekata strateških partnerstava usled situacije sa pandemijom COVID-19 (druga runda Opšteg poziva za podnošenje prijava za 2020. godinu), Informativni centar organizuje vebinar namenjen organizacijama i ustanovama iz svih sektora zainteresovanim za učešće u ovim projektima. Tokom vebinara će biti predstavljene mogućnosti podnošenja dva tipa projekata strateških partnerstava (rok 29. oktobar u podne): Partnerstva za podršku u digitalnom obrazovanju (otvoreno za sektore opšteg obrazovanja, srednjeg stručnog obrazovanja i obuka i visokog obrazovanja) i Partnerstva za podsticanje kreativnosti (otvoreno za sektor mladih, opšteg obrazovanja i obrazovanja odraslih).\nOvaj jednočasovni vebinar se održava u utorak, 6. oktobra sa početkom u 16 časova, a za prijavu učešća potrebno je popuniti kratak registracioni formular najkasnije do 6. oktobra u podne.\nVebinar je namenjen studentima svih nivoa studija i nastavnom osoblju na državnim visokoškolskim ustanovama u Srbiji koji su zainteresovani da se informišu o mogućnostima za mobilnost u okviru CEEPUS programa, uslovima i postupku prijavljivanja.\nCEEPUS je srednjeevropski program univerzitetske razmene koji studentima i predavačima sa državnih visokoškolskih ustanova iz Srbije omogućava akademske boravke u zemljama srednje i jugoistočne Evrope.\nVebinar se održava u sredu, 7. oktobra, sa početkom u 16 časova, a za prijavu učešća potrebno je popuniti kratak registracioni formular najkasnije do 7. oktobra u podne.\nU okviru ovog interaktivnog predavanja učenici imaju priliku da opišu svoje veštine, radne navike, osobine i interesovanja i da saznaju kako da ih povežu sa različitim zanimanjima, radnim mestima i studijskim programima.\nVebinar se održava u četvrtak, 15. oktobra, sa početkom u 12.30 i trajaće do 13.15. Za prijavu za učešće na vebinaru potrebno je popuniti kratak registracioni formular, a rok za prijavu je 14. oktobar u 15 časova.\nVebinar je namenjen svim aktuelnim i svršenim studentima, koji žele da se informišu o mogućnosti za konkurisanje za upis na celokupne stipendirane master studije na nekom od Erazmus Mundus zajedničkih master programa u akademskoj 2021/2022. godini. Na vebinaru će, između ostalog, biti reči o katalogu dostupnih master programa, uslovima i načinu prijave, najčešće traženoj dokumentaciji, kao i obuhvatu stipendija.\nVebinar se održava u petak, 16. oktobra, sa početkom u 16 časova. Za prijavu učešća potrebno je popuniti kratak prijavni formular najkasnije do 16. oktobra u podne.\nVebinar organizuje nacionalni Eurodesk centar u Srbiji, u sklopu kampanje „Time to move“ koju evropska mreža Eurodesk sprovodi svakog oktobra širom Evrope. Namenjen je svim studentima, mladima i osobama koje rade sa mladima (omladinskim radnicima), koji su zainteresovani da saznaju više o prilikama za mobilnost mladih u inostranstvu.\nUčesnici će se upoznati sa Eurodesk bazom mogućnosti za mobilnost, koja pruža informacije i mogućnost pretrage prilika za školovanje, volontiranje, prakse i slično u inostranstvu, kao i sa Evropskim portalom za mlade koji daje dodatne informacije u svrhu planiranja putovanja, poput saveta, iskustava mladih sa mobilnosti, organizacija koje učestvuju u programima volontiranja itd.\nVebinar se održava u utorak, 20. oktobra sa početkom u 16 časova, a za prijavu učešća potrebno je popuniti kratak prijavni formular, do 20. oktobra u podne.\nTokom vebinara će biti demonstrirano kako se registruje na platformu, kako se na njoj kreiraju, čuvaju, dele i sa nje izvoze Europass profil (portfolio), radna biografija (CV) i propratno pismo, kao i koje dodatne funkcionalnosti u svrhe obrazovanja i zapošljavanja su na raspolaganju.\nVebinar se održava u sredu, 21. oktobra sa početkom u 16 časova, a za prijavu učešća potrebno je popuniti kratak prijavni formular, do 21. oktobra u podne.\nVebinar ima za cilj da informiše buduće srednjoškolce i studente, njihove roditelje, nastavnike i stručne saradnike u školama, o bazi obrazovnih mogućnosti www.obrazovanje.rs. Ova nekomercijalna baza sadrži podatke o svim akreditovanim studijskim programima i visokoškolskim ustanovama, kao i srednjim školama u Republici Srbiji, te može služiti kao izvor informacija pri donošenju odluke o nastavku školovanja. Tokom vebinara će biti prikazano kako se baza može pretraživati po različitim kriterijumima.\nVebinar se održava u četvrtak, 29. oktobra sa početkom u 16 časova, a za prijavu je potrebno popuniti kratak registracioni formular do 29. oktobra u podne.\nFondacija Tempus organizuje vebinar u petak, 30. oktobra, sa početkom u 16 časova, namenjen stranim studentima zainteresovanim za upis ili nastavak studija u Srbiji.\nTokom trajanja vebinara, učesnici će biti informisani o visokom obrazovanju u Srbiji i dostupnim akreditovanim visokoškolskim ustanovama i programima. Osim toga, učesnici će dobiti najvažnije informacije o studiranju u Srbiji (nivo studija, trajanje studija, jezik izvođenja nastave itd).\nNa vebinaru će detaljnije biti predstavljena ažurirana elektronska verzija kataloga Study in Serbia i biće objašnjene procedure upisa, vremenski okvir za prijave i polaganje prijemnih ispita. Učesnici će takođe biti u prilici da dobiju odgovore i na pitanja u vezi sa životom u Srbiji.\nVebinar se održava na engleskom jeziku, a zainteresovani strani studenti se mogu prijaviti popunjavanjem registracionog formulara najkasnije do 30. oktobra u podne.\nSajam stipendija Univerziteta u Kragujevcu (onlajn)\nFondacija Tempus učestvuje na XII Sajmu stipendija Univerziteta u Kragujevcu, koji će se ove godine održati u onlajn formatu, u toku druge polovine oktobra. Zainteresovanim studentima i osoblju će putem video materijala biti predstavljene mogućnosti za stipendirane mobilnosti u okviru programa Erazmus+ i CEEPUS, cele master studije na Erazmus Mundus zajedničkim master programima, kao i novi Europass alat za sastavljanje biografije koji se može korisiti prilikom prijavljivanja za ove, ali i druge evropske programe mobilnosti, konkurse za prakse, zaposlenje i slično.\nViše informacija o ovoj onlajn nedelji stipendija, uključujući tačno vreme održavanja i način prijave učešća, biće blagovremeno dostupno putem sajta Univerziteta u Kragujevcu, njegovog Centra za razvoj karijere, kao i društvenim mrežama.\nSreda, 7, 21. i 28. oktobar\nIndividualne sesije se obavezno unapred dogovaraju u jednom od raspoloživih termina, za šta je potrebno da zainteresovani minimum dva dana unapred iskažu interesovanje pozivom Info centru (011-3342-430, opcija 1, 10-18 časova) ili slanjem poruke na e-poštu: info@tempus.ac.rs. Raspoloživi termini su: 7, 21. i 28. oktobar od 12 do 13 časova.


Udžbenici za mlađe osnovce dostupni i preko interneta\nUdžbenici za mlađe osnovce dostupni i preko interneta – Personal magazin\nUdžbenici Kreativnog centra za učenike nižih razreda osnovnih škola mogu se naručiti i preko interneta, saopštio je danas internet sajt E korpa. Sajt www.ekorpa.com nudi onlajn prodaju udžbenika Kreativnog centra…\nUdžbenici Kreativnog centra za učenike nižih razreda osnovnih škola mogu se naručiti i preko interneta, saopštio je danas internet sajt E korpa.\nSajt www.ekorpa.com nudi onlajn prodaju udžbenika Kreativnog centra od prvog do šestog razreda, pojedinačne udžbenike i komplete knjiga za mlađe razrede osnovnih škola. “Osim osnovnih udžbenika za predmete kao što su matematika, srpski jezik, svet oko nas (priroda i društvo), muzička i likovna kultura, Kreativni centar i E korpa nude i dodatne pripručnike – školske atlase, Matematički rečnik, Jezičke školice, Matematičke stepenice”, navodi se u saopštenju.\nDodaje se da osim udžbenika i celokupnog programa Kreativnog centra preko www.ekorpa.com online kupci imaju na raspolaganju 10.000 artikala različitih prodavnica od kozmetičkih proizvoda, preko knjiga do elektičnih aparata. U saopštenju se navodi da su cene proizvoda na tom sajtu iste ili niže nego u prodavnicama, a jedini dodatni trošak je naknada za jednu od tri kurirske službe, koje dostavljaju naručene proizvode.\nUdžbenici za mlađe osnovce dostupni i preko interneta was last modified: September 2nd, 2009 by Redakcija\nE korpaKreativni centarUdžbenici\nCanyon multifunkcijski sat CNS-DC3


Vektra Boka: Prodaju restorane i plaže zbog dugova – Bankar.me\nDecember 1, 2015 BERZA, CRNA GORA, CRNA GORA, PLANETA, SVE VIJESTI Leave a comment\nPredsjednik Privrednog suda Crne Gore Blažo Jovanić zakazao je za 25. decembar glasanje o planu reorganizacije Hotelsko-turističkog preduzeća Vektra Boka, biznismena Dragana Brkovića, koji će, ako bude prihvaćen, početi da se primjenjuje 1. januara naredne godine.Planom, koji su predložile Vektra Montenegro i Vektra Investment, a u koji su Dnevne novine imale uvid, predviđeno je da se za izmirenje obaveza prema poveriocima, isplatu troškova stečaja i sprovođenja reorganizacije obezbijedi 25,69 miliona eura.\nVećina novca, odnosno 24,13 miliona eura, biće dobijena prodajom dijela imovine Brkovićeve kompanije, dok će se po osnovu amortizacije u narednih pet godina obezbijediti 1,09 miliona, a od poslovanja 471.282 eura.\nNa javnoj licitaciji će, pored ostalog, biti ponuđeni stambeni prostori, teniski tereni, zemljišta na Toploj, Žanjicama i u Sutorini, dva poslovna prostora u Njegoševoj ulici u Herceg Novom, moteli “Boričići” i “Dubrava”, restorani “Rose” i “Lavanger”, bife “Obala”, Milašinovića plaža i kupalište na Toploj. Osim prodajom imovine, konsolidacija preduzeća biće ostvarena minimiziranjem troškova, traženjem strateških kupaca i smanjenjem broja radnika na 29 stalno zaposlenih i 50 sezonskih.\n“Na ovaj način po isteku pet godina Vektra Boka, sa imovinom koja bi ostala poslije izmirenja obaveza prema povjeriocima, nastavlja rad, neopterećena dugovima. U okviru ove mjere predviđeno je zajedničko ulaganje sa Soravia Grupom iz Austrije koja je 12. oktobra poslala pismo sa namjerama kojim se potvrđuje spremnost za investiranje u Vektra Boku, za Toplu i hotele “Tamaris”, “Igalo” i “Plaža”. Ova grupa je u mogućnosti da obezbijedi finansijsku podršku za izgradnju i modernizaciju navedenih turističkih kapaciteta, kao i profesionalni menadžment i upravljanje”, navodi se u planu.\nUkupna prijavljena potraživanja iznose 60,2 miliona, od kojih je prihvaćeno svega 12,9 miliona eura.\nShodno planu, potraživanja iz prvog isplatnog reda, koja obuhvataju dugovanja prema zaposlenima u ukupnom iznosu od 515.916 eura, biće u cjelosti isplaćena do 31. decembra sljedeće godine, iz sredstva dobij enih tekućim poslovanjem i prodajom imovine.\nU istom roku planirano je da budu izmirena i potraživanja iz drugog isplatnog reda, koja uključuju 20.768 eura duga Ministarstvu finansija po osnovu poreza i 506 eura duga Opštini Herceg Novi za boravišne i komunalne takse. Obaveze iz trećeg isplatnog reda, u iznosu od 8.670.807 eura, biće izmirene u četiri rate od po 2.167.701 eura. Prva rata treba da bude uplaćena do 31. decembra 2017. godine, a posljednja do 31. decembra 2020.\nPotraživanje Crnogorske komercijalne banke, na čiji je zahtjev uveden stečaj u Vektra Boku, u iznosu od 3.722.813 eura biće izmireno od sredstava ostvarenih javnom prodajom imovine, dok će se troškovi stečaja od 75.000 eura isplatiti prioritetno, u prvoj polovini iduće godine.\nPredlagači plana, ukazali su da bi se u slučaju bankrotstva od prodaje imovine dobilo 56,18 miliona eura, kojima bi bili isplaćeni povjerioci, ali bi preduzeće bilo ugašeno.\nPlan reorganizacije sprovodiće petočlani stručni tim koji će činiti Milić Popović, Boris Brković i Ranko Grbavac sa mjesečnom naknadom od po 2.000 eura, kao i Dragan Spalević i Snežana Jović, čija će plata biti po 1.500 eura.\nPredviđeno je da Popović kao član Odbora direktora kompanije u narednih pet godina prima dodatnih 2.000 eura. Uz njega bi se u Odboru našli Bojan Brković, takođe sa mjesečnom nadoknadom od 2.000 eura i Dragan Brković koji bi potom osnovu primao 2.500 eura.\nPrevious Azmont zatražio licencu za banku\nSljedeći Rastu kamate na nove kredite


ŽARKO UDOVIČIĆ: Jagieloniji gori pod nogama\n01. 04. 2022. u 10:43\nBIVŠI fudbaler Rakova, o mečevima najjače lige Poljske.\nStal – Krakovija 0-2\nSLASK – LEH 2\nVarta – Rakov 0-2\nGornjik L. - Pogon 2\nLegija – Lehija 1\nTermalika – Radomjak X\nJAGIELONIJA – ZAGLEBJE 1\nVisla Krakov – Pjast X\nSlask je sa novim trenerom Tvorekom pauzu u prvenstvu dočekao sa nerešenim rezultatom i pobedom. Ipak, bilo bi previše da sa prosečnom ekipom kakva je njegova zaustavi i Leh, koji se nalazi na trećem mestu i još nije izgubio šanse da se domogne titule. Dvojka je fiks kola, a u ovom kolu izdvajam i kec na Jagieloniju koja je pre ove sezone navikla svoje pristalice da je u vrhu tabele. Sada kada joj ne ide i kada joj preti ispadanje, očekujem da se trgne i derbi začelja sa Zaglebjem reši u svoju korist.\nVarta je dve poslednje utakmice na svom terenu završila slavljenički, što bi moralo da bude najbolje upozorenje za moje doskorašnje saigrače. Rakov se na gostovanjima ne zaleće, verujem da „ploču“ neće menjati ni sada kada je na samo bod zaostatka za vodećim Pogonom, tako da bi ovo trebalo da bude duel sa malo golova.\nZAKLJUČANE MREŽE U PRESTONICI: Union Berlin - Keln\n01. 04. 2022. u 10:20\nZA LJUBITELJE GOLOVA: Helmond - MVV\n01. 04. 2022. u 10:21\n"TERIJERI" OPREZNI PROTIV "TIGROVA": Hal - Hadersfild\n01. 04. 2022. u 09:19\n"OMLADINA" ČEKA "POBUNJENIKE": Veksford - Kork\n01. 04. 2022. u 08:43\nPoljska klađenje kladionica Tip


Marti Ahtisari u Podgorici nastavio balkansku turneju\nMeđunarodna zajednica ostaće na Kosovu bez obzira na konačni status\nPODGORICA - Specijalni izaslanik Ujedinjenih nacija za pregovore o budućem statusu Kosova i Metohije Marti Ahtisari izjavio je da je napredak u ostvarivanju standarda u pokrajini veoma važan činilac od koga će zavisiti napredak pregovora, prenosi Beta.\n"Za napredak u ostvarivanju standarda potrebna je spremnost ne samo Albanaca na Kosovu već i saradnja manjinskih grupa, uključujući i Srba", rekao je Ahtisari na konferenciji za novinare u Podgorici posle susreta sa najvišim crnogorskim zvaničnicima. On je ocenio da je imenovanjem tima za pregovore međunarodna zajednica poslala jasnu poruku da je postojeći "status kvo" na Kosmetu neprihvatljiv.\nAhtisari je ukazao da će međunarodna zajednica ostati prisutna na Kosovu bez obzira na konačni status i naveo da postoje brojni razlozi za to kao što su obezbeđivanje multietničnosti, mehanizama za poštovanje ljudskih prava i povratak raseljenih i izbeglih. Dodao je da će u toj fazi Evropska unija imati veću ulogu, zbog čega je važno da predstavnik Brisela bude član njegovog tima. Ahtisari je ponovio poznate stavove međunarodne zajednice da rešavanje kosovskog pitanja treba da osnaži regionalnu stabilnost kao i da je podela teritorije Kosova i njegovo pripajanje drugoj zemlji neprihvatljiva.\nOn nije želeo da komentariše ocene crnogorskog državnog vrha da rešavanje državnog pitanja Crne Gore i definisanje konačnog statusa Kosova mogu da teku paralelno. "Nemam mandat da razgovaram o referendumu i o tome šta se događa u Crnoj Gori. Ono što će se dešavati u Crnoj Gori i kako će vlasti sprovesti taj proces to je stvar vlade u Podgorici. Za mene je samo važno da znam šta će se događati kako bi to uzeo u obzir", rekao je Ahtisari.\nCrnogorski državni vrh je preneo specijalnom izaslaniku UN da Crna Gora neće aktivno učestvovati u pregovorima o rešavanju statusa Kosova, ali da je zainteresovana za brzo, mirno i demokratsko rešenje tog pitanja. Predsednik Crne Gore Filip Vujanović preneo je da rešavanje statusa Crne Gore nije u neposrednoj vezi sa rešavanjem kosovskog pitanja. Vujanović je rekao da Crna Gora ima puno razumevanje za odluku Saveta bezbednosti UN o početku pregovora za rešavanje statusa Kosova, i ocenio da su principi Kontakt grupe dobro polazište sa razgovore.


UP: Upotrijebljeno "dovoljno" hemijskih sredstava – Mladi Nikšića\nUP: Upotrijebljeno "dovoljno" hemijskih sredstava\nHemijska sredstva, koja su upotrebljena tokom protesta, nabavljena su u zakonskoj proceduri od ovlašćenog lica, odgovaraju namjeni i ne ostavljaju trajne posljedice, saopšteno je iz Uprave policije (UP).\nIz policije je saopšteno da su policijski službenici u subotu, kada su se za to stekli zakonski uslovi – nakon napada na policiju, upotrijebili količinu hemijskih sredstava koja je bila dovoljna kako bi se spriječili dalji napadi na policijske službenike i eskalacija nasilja i uspostavio stabilan javni red i mir.\nDirektor Uprave policije je, kako se navodi, formirao Komisiju za utvrđivanje okolnosti upotrebe sredstava prinude tokom protesta.\n„Koja će cijeniti opravdanost upotrebe sredstava prinude od strane policijskih službenika u konkretnim slučajevima u kojima su policijski službenici dostavili izvještaje o upotrebi sredstava prinude. Policijski službenici, odnosno starješine, su dužni da Komisiji dostave izvještaj u svakom slučaju u kojem su upotrijebili sredstva prinude“, saopšteno je iz Uprave policije.\nSlužbenici Uprave policije su, u vezi sa incidentima koji su se dogodili u subotu tokom javnog okupljanja u organizaciji Demokratskog fronta u Podgorici, do sada ukupno nadležnim organima procesuirali 13 osoba – 11 zbog prekršaja iz Zakona o javnom redu i miru i dvije zbog sumnje da su počinile krivično djelo.\n„Od 11 lica koja su počinila prekršaj deset lica je lišeno slobode (jednom licu koje je maloljetno uručen je prekršajni nalog), dok su dva lica – poslanici Andrija Mandić i Slaven Radunović uz krivičnu prijavu privedena Višem državnom tužiocu u Podgorici, zbog osnova sumnje da su počinili krivično djelo pozivanje na nasilnu promjenu ustavnog uređenja“, saopšteno je iz Uprave policije.\nOsim toga, kako se navodi, danas su identifikovane još dvije osobe za koje postoje saznanja da su u subotu veče ispred objekta TV Pink M kamenovale policijske službenike i prostorije te televizije.\nS tim u vezi, u toku su konsultacije sa nadležnim tužiocem.\n„Kada su u pitanju maskirana lica koja su se u noći napada na policiju nalazila neposredno ispred zaštitne ograde ispred Skupštine, netačno je da je ta lica Uprava policije „poslala da izazovu nerede“, već su ta lica zapravo podupirala poslanika Andriju Mandića dok se držao za zaštitnu ogradu na koju se prethodno popeo“, navodi se u saopštenju.\nKako su rekli iz policije, shodno zaključcima razgovora predstavnika policije i organizatora prije održavanja protesta, obaveza redarske službe bila je da takva – maskirana lica pripadnici redarske službe izdvoje i predaju policiji, što se nije dogodilo.\nPolicijski službenici rade na identifikovanju tih osoba.


Bivši direktor CIA: Trampovi potezi nedemokratski\nBivši direktor CIA Majkl Hejden\nBivši direktor Centralne obaveštajne agencije Majkl Hejden rekao je da je odluka predsednika Donalda Trampa da bivšem direktoru agencije Džonu Brenanu ukine pristup poverljivim podacima nedemekratska i neprihvatljiva, te da predstavlja pretnju po „širi proces rukovođenja u Sjedinjenim Državama“.\nHejden je za Glas Amerike ocenio da Brenanovi postupci ne potpadaju pod 13 kriterijuma prema kojima se donosi odluka o ukidanju pristupa poverljivim informacijama i da je Tramp to uradio zbog Brenanovih političkih govora.\nBrenan je često oštro kritikovao Trampovo ponašanje, dok je prošlog meseca ocenio da je njegov nastup na konferenciji za novinare sa ruskim liderom Vladimirom Putinom bio izdajnički.\nProšle nedelje, reagujući na tvit u kojem je predsednik svoju bivšu saradnicu Omarosu Manigolt Njuman nazvao psom, bivši direktor CIA je za Trampa rekao da je zapanjujuće kako često ne ispunjava minimum standarda za pristojnost i čestitost.\nTramp je ubrzo posle toga Brenanu ukinuo pristup poverljivim podacima, i optužio ga da sije podele i haos. Zapretio je i da će isto uraditi drugim bivšim zvaničnicima. Trampovu odluku kritikovalo je više od 200 bivših obaveštajnih zvaničnika.\n"Predsednikovi potezi poruka su američkoj obaveštajnoj zajednici i drugima u vladi ili van nje koji govore istinu da će vas ovaj predsednik kazniti zato što govorite stvari u pogledu kojih se on ne slaže ili jednostavno zato što ga ne čine srećnim. Demokratija tako ne funkcioniše”, poručio je za Glas Amerike Majkl Hejden.


Abdihodžić iz Jedinstva prelazi u redove Veleža? - sport1.ba\nAbdihodžić iz Jedinstva prelazi u redove Veleža?\n10.01.2017 u 23:29 Piše: Sport1.ba\nBivši golman FK Krajina iz Cazina, NK Podgrmeč i FK Sarajevo, jedan je od najboljih golmana u Prvoj ligi Federacije BiH-\nAlmin Abdihodžić po svemu sudeći pojačat će ekipu mostarskog Veleža.\nAbdihodžić je u prethodne dvije godine branio za ekipu Jedinstvo iz Bihaća, ali s obzirom na to da je situacija u bihaćkom prvoligašu izuzetno teška, odlučio se na odlazak iz Bihaća, a prema informacijama do kojih smo došli on bi svoju karijeru mogao nastaviti u ekipi Veleža.\nKorpulentni golman je tokom jeseni bio najbolji igrač Jedinstva, a u prilog tome ide i podatak da iako je Jedinstvo plasirano u donjem dijelu tabele, samo je lider na tabeli visočka Bosna primila manje golova od Bišćana, a najzaslužniji za to je svakako Abdihodžić.\nTOŠK potpisao ugovore sa novom dvojicom fudbalera\nBelmin Čehajić: I dalje želim tresti mreže u zeleno-crnom dresu


Svečana dodela nagrada „Kultura na DAR 2“ – Društvo za akademski razvoj\nDruštvo za akademski razvoj u saradnji sa Gradskom opštinom Novi Beograd. organizuje svečanu dodelu nagrada za učesnike kampanje „Kultura na DAR 2“.\nSvečana dodela nagrada biće organizovana u subotu 6. decembra sa početkom u 16 časova u prostorijama Gradske opštine Novi Beograd. Nagrade koje su omogućili naši darodavci biće dodeljene učesnicima naše kampanje za promociju kulturne baštine u Srbiji, koji su svojim trudom i kreativnošću uspeli da nadmaše sva naša očekivanja.\nPozivamo sve zainteresovane pojedince, institucije, medije i ostale da nam se pridruže u subotu i svojim prisustvom uveličaju ovu svečanost, kao i da pruže podršku za očuvanje kulturne baštine u našoj zemlji.


Poslanici Skupštine Srbije su usvojili amandman SNS na predlog Zakona o ministarstvima kojim se iz opisa poslova Ministarstva pravde briše da je odgovorno “za zastupanje Republike Srbije pred Evropskim sudom za ljudska prava i za staranje o objavljivanju presuda tog suda koje se odnose na Republiku Srbiju i praćenje njihovog izvršenja”.\nGolubović je rekla da rezultat te izmene “može da bude dobar ukoliko bi sistem nadzora nad izvršenjem presuda jačao”, ali je on “od 2014. godine mnogo oslabio zbog čega građani trpe i čekaju da se reše davno uočeni problemi”.\nOna je rekla da je od 2014, kada su istovremeno bili izmenjeni Zakon o ministarstvima i Zakon o pravobranilaštvu, postojala nejasnoća oko nadležnosti Ministarstva pravde i Državnog pravobranilaštva.\n“Usvajanjem ovog amandmana zastupanje je prešlo na sistem Državnog pravobranilaštva koje je sada jedini organ za nadzor”, rekla je predsednica YUKOM-a.\nMeđutim, istakla je da će za efikasniji nadzor biti potrebne politička volja i dodatne izmene Zakona o pravobranilaštvu kako bi se razjasnilo šta ono treba da radi. Golubović je dodala da je Evropski sud za ljudska prava naložio da bude izvršeno 80.000 presuda srpskih sudova, koje čekaju izvršenje.


Rezultati pretrage za: Hag\nŠalja se sutra izjašava o krivici za zločine u Kukešu\nBivši pripadnik OVK Pjetr Šalja zvani Ujka (58), sutra popodne će prvi put biti izveden pred sudiju Specijalizovanih veća Kosova sa sedištem u Hagu, radi izjašnjenja o krivici po optužbama koje ga terete za zločine u Kukešu, u Albaniji 1999. godine.\nPostupajući na osnovu zahteva za saradnju u izvršenju naloga za hapšenje i naloga za dovođenje koje su izdala Specijalizovana veća Kosova, belgijske vlasti su 16. marta 2021. uhapsile u Belgiji Pjetra Šalju. Danas je Šalja doveden u Holandiju, u pritvorski objekat Specijalizovanih veća u Hagu.\nTužilaštvo završilo pripreme za suđenje veteranima OVK\nSpecijalizovano tužilaštvo Kosova podnelo je sudu u Hagu tzv. predpretresni podnesak optužbi, kao i liste svedoka i dokaza kojima potkrepljuje te optužbe protiv predsednika i potpredsednika Udruženja ratnih veterana OVK Hisnija Gucatija i Nasima Haradinaja.\nBranilac nekadašnjeg komadanta tzv. OVK Saljiha Mustafe optuženog za ratne zločine u selu Zlaš na Kosovu i Metohiji 1999. godine, najavio je danas da će do 16. aprila podneti dokaze o alibiju njegovog branjenika.\nKandidat za poslanika DPK i veteran OVK pozvan na saslušanje u Hag\nOrganizacija ratnih veterana OVK saopštila je da je Nezir Čočaj pozvan na saslušanje iz Specijalnog suda Kosova sa sedištem u Hagu, prenosi Koha Ditore.\nTužilaštvo: Suđenje Saljihu Mustafi da počne u martu\nSpecijalizovano tužilaštvo Kosova sa sedištem u Hagu predložilo je danas da suđenje nekadašnjem komandantu OVK Saljihu Mustafi, počne u martu sledeće godine, jer će se uskoro završiti obelodanjivanje tužilačkih dokaza Mustafinoj odbrani, prenosi T a n j u g.\nNovosti: Hag zahteva bez odlaganja hapšenje Radete i Jojića\nMehanizam u Hagu poslao je zahtev Srbiji da bez odlaganja budu uhapšeni i tom sudu izručeni funkcioneri SRS Vjerica Radeta i Petar Jojić, kako bi im bilo suđeno zbog nepoštovanja suda, prenose Novosti.\nPremijer privremenih prištinskih institucija Avdulah Hoti izjavio je da raspisivanje vanrednih parlamentarnih izbora na Kosovu zavisi od raspoloženja stranaka u parlamentu, nakon što su Hašim Tači i dva bivša predsednika skupštine odvedeni u Hag.\nAdvokat Valjon Hasani, branilac bivšeg portparola tzv. OVK Jakupa Krasnićija, potvrdio je da je nakon pretresa kuće i devetočasovnog razgovora sa inspektorima Euleksa njegov klijent uhapšen i upućen u Hag, prenosi Reporteri.\nŠestomesečni rok za potvrđivanje prvih optužnica Specijalizovanog tužilaštva Kosova za zločine OVK istekao je danas, ali je ostalo nepoznato kakvu je odluku o njima doneo sudija za prethodni postupak zadužen za njihovo preispitivanje.\nTrendafilova: Suđenja će biti fer i nepristrasna\nPredsednica Specijalnog suda u Hagu Ekaterina Trendafilova izjavila je da će suđenja u tom sudu biti fer i nepristrasna dodajući da je ona u potpunosti posvećena instituciji koju vodi, prenosi Ljajmi.\nImer Zogaj dobio poziv Haškog suda\nBivši pripadnik Oslobodilačke vojske Kosova (OVK), Imer Zogaj dobio je poziv za saslušanje od strane Specijalnog suda u Hagu. Zogaj je rekao da će se odazvati pozivu Specijalnog suda u Hagu 21. januara ove godine i to u svojstvu svedoka.


Autor Ena Maj 06, 2019\nSituacija s videoigrama u Kini dosta je kompleksna i slojevita. Sve do prije četiri godine ondje je bila zabranjena prodaja konzola, a tek sada se spominje mogućnost da Kina dobije Nintendove uređaje za igranje.\nIgrači su u Kini stoga uglavnom okrenuti prema igranju na PC-u i mobilnim uređajima, iako im je dosta toga ograničeno – šta smiju da igraju, šta igre smiju da sadrže, itd, piše Hcl.hr.\nCenzura je česta pojava u igrama na kineskom tržištu, ali to ga nipošto ne sputava. Štaviše, prema predviđanjima analitičara firme "Niko Partners", to tržište će do 2023. nastaviti sa velikim rastom i po zaradi i po broju novih igrača. Predviđa se tako da će do tada u Kini igre na PC-u igrati 354 miliona igrača, a to je populacija veća od ukupnog stanovništva Sjedinjenih Američkih Država.\nDva faktora su koja bi trebalo da utiču na to. Esports scena izuzetno je popularna u Kini gdje trenutno ostvaruje 41,4 odsto ukupne zarade za PC gaming, a predviđa se da će u iduće četiri godine taj procenat premašiti 60 odsto ukupne zarade.\nDrugi faktor, vezan uz esports takmičenja, jesu internet kafići/igraonice kojih u Kini ima više od 138 hiljada. Upravo ti objekti omogućavaju proizvođačima igara da dođu do publike koja nema svoje uređaje za igranje.\n20 milijardi $ u Srbiju iz Kine\nSedam osoba koje se povezuju s napadima privedeno na Šri Lanki\tBila je rijeka krvi u crkvi: Svjedoci u užasu na Šri lanki


Kao i svake godine Velika galerija KC Grada formira svoju godišnju izlagačku delatnost putem konkursa za sve umetnike i kustose koji svoje ideje i samostalne odnosno grupne izložbe žele da prirede u KC Gradu.\nKonkurs je ove godine otvoren od 30. maja do 30. septembra, dok će rezultati biti objavljeni do 1. decembra ove godine. Savet galerije u sastavu: Ljudmila Stratimirović (SRB), Imelda Ramović (CRO), Monika Lang (SRB), Davor Bruketa (CRO), Rickard Lindqvist (SWE) i Aleksandar Stojanović (SRB), žiriraće pristigle projekte.\nEmail adresa za prijavu projekata glasi konkurs@gradbeograd.eu a potrebno je poslati kraću biografiju i opis projekta na srpskom i engleskom jeziku, kao i par pratećih fotografija. Molimo kandidate da ne šalju zipovane dokumente, već da izaberu između pdf odnosno word formata. Ukoliko se fotografije šalju odvojeno potrebno je da budu srednje rezolucije (1-2 mb).\nIzabrani projekti u kategoriji likovnih umetnosti dobijaju dvonedeljni termin za izlaganje, tehničku asistenciju prilikom nameštanja izložbe, kao i štampanje kataloga i postera koji je prate i PR usluge našeg tima. Projekti koji su u sferi dizajna i primenje umetnosti dobijaju iste pogodnosti uz kraći termin od nedelju dana trajanja izložbe.\nKriterijum žiriranja i naredne sezone biće savremenost i inventivnost koncepta. Posebnu pažnju žiri posvećuje mladim stvaraocima koji do sada nisu imali prilike da svoj rad predstave beogradskoj publici, a koje tim KC Grada posebno ohrabruje da se prijave.\nPrijavite svoju izložbu i budite deo umetničkog programa KC Grada za 2018. godinu.


Skender Hiseni (Foto AFP)\n"U roku od 12 meseci očekujemo sporazum sa obostranim priznanjem ili će ceo ovaj proces da propadne. Sve na međunarodnoj sceni govori o trenutku koji Kosovo i Srbija moraju da ugrabe kako bi napredovali. Svako odugovlačenje je neuspeh", rekao je Hiseni prištinskoj TV "Klan".\n"Ne znam da li je Srbija to razumela, ali ako namerava da se integriše u EU, trebalo bi", rekao je koordinator kosovske vlade.\nKaže da je na političkoj sceni na Kosovu neophodno jedinstvo da bi se postigao sporazum sa Beogradom, i da se ne protivi tome da se Demokratska partija pridruži aktuelnoj koaliciji.\nPozvao je i pokret Samoopredeljenje da imenuje zvaničnika za dijalog.\n"Dijalog sa Srbijom ne može da se nastavi bez parlamentarne većine. Postoji akutna potreba za što širim političkim konsenzusom. Moramo da izađemo jednim glasom u Briselu, verujem i u Vašingtonu", rekao je Hiseni.\n"Preziremo svako nasilje, nikada nećemo pristati na poniženja"\nDijalog Beograda i Prištine pravi je put za postizanje dogovora, ali polazna tačka ne može da bude za Srbiju ponižavajuća i neprihvatljiva, a to je nezavisnost Kosova, poručio je predsednik Aleksandar Vučić u obraćanju Generalnoj skupštini Ujedinjenih nacija. UN moraju biti prilagođene novonastalim okolnostima i spremne za zajednički odgovor na izazove savremenog doba, koji ne poznaju granice država, ocenio je Vučić.\n24.09.2020 Uhapšen Salih Mustafa, prosleđen u Hag (210)\n24.09.2020 Štrpce: Uskoro stanovi za raseljene i socijalno ugrožene porodice (178)\n24.09.2020 „ZSO nakon što Srbija prizna Kosovo“ (153)\n24.09.2020 Lipljan: Sumnje na zloupotrebe vršiteljke dužnosti direktorke škole (141)\n24.09.2020 Hoti: Ne znam da li će se održati sastanak u Briselu 28. septembra (113)


Majdanpek: Novo – staro rukovodstvo opštine Majdanpek - Politika - Dnevni list Danas\nPočetna » Vesti » Politika » Majdanpek: Novo – staro rukovodstvo opštine Majdanpek\nJ. B. K.23.05.2022. 19:32\nOd ponedeljka, 23. maja, odlukom većine odbornika novog saziva opštinske Skupštine, na čelu opštine Majdanpek je Dragan Popović koji je tu funkciju obavljao i u prethodnom mandatu. Na konstitutivnoj sednici lokalnog parlamenta izabrani su predsednik i zamenik predsednika Skupštine, zamenica predsednika opštine, kao i novo Opštinsko veće.\nS izuzetkom zamenika predsednika Skupštine opštine, čelni ljudi opštine i lokalnog parlamenta ostali su isti kao i u prethodnom mandatu.\nVećinom odborničkih glasova za predsednika opštine izabran je Dragan Popović, a za zamenicu predsednika opštine Elvira Jovanović, takođe sa liste “Aleksanadar Vučić – Zajedno možemo sve”. Dragan Popović i Elvira Jovanović su ove funkcije obavljali i u prethodnom mandatu.\nOpštinskom Skupštinom i naredne četiri godine predsedavaće Nikola Naunović (SNS) a za zamenika predsednika Skupštine izabran je Slaviša Božinović, lider majdanpečkih socijalista. Funkciju zamenice predsednika SO Majdanpek u prethodnom sazivu obavljala je Ivana Srbulović (SNS) koja je bila kandidatkinja za narodnog poslanika.\nNa konstitutivnoj sednici izabrano je i novo Opštinsko veće, a za sekretara SO Majdanpek postavljena je Ljiljana Vasiljević.\nČelnici majdanpečke opštine i lokalnog parlamenta izabrani su tajnim glasanjem, nakon potvrđivanja mandata odbornika novog saziva.\nInače, nakon izbora predsednika opštine, opozicioni odnosno odbornici grupacije Može i drugačije, GG „Ne dam !“, Sepskog pokreta Dveri i POKS – DSS napustili su skupštinsko zasedanje.\nNakon vanrednih lokalnih izbora, većinu u opštinskoj Skupštini sa 19 odbornika ima SNS, pet odborničkih mandata osvojila je SPS, grupa građana “Ne dam! ima tri odbornika, grupacija “Može i drugačije” dva, a po jedan odbornički mandat osvojili su Srpski pokret Dveri i POKS – DSS.\nU majdanpečkoj Tehničkoj školi dva nova zanimanja za buduće srednjoškolce\nKompanija Ziđin: Građani Majdanpeka mogu da budu potpuno sigurni u svoju bezbednost\nMajdanpek potpisuje Memorandum o razumevanju sa GIZ-om radi sprovođenja projekata u turizmu\nNegotin: U nedelju u Štubiku 49. “Кrajinski običaji”\nkonstitutivna sednica SOSO MajdnapekMajdanpek\nBBC News na srpskom • 20.06.2022. 17:45\nIzbori u Beogradu 2022: Aleksandar Šapić – od vaterpolo bazena do gradonačelnika Beograda\nBeograd • 20.06.2022. 17:15\nŠapić izabran za gradonačelnika Beograda, obećava pomoć oko „lažnih doktorata“\nPolitika • 17.06.2022. 10:39\nVesićeva naslednica: Ko je Vesna Vidović i šta je kvalifikuje za zamenicu gradonačelnika Beograda?


August 15, 2020, 03:31:17 am\nAuthor Topic: Dešavanja u Pakistanu (Read 68668 times)\n« Reply #150 on: December 12, 2009, 09:42:34 am »\nUbijen operativac Al Kaide\nVašington - Jedan od važnijih operativaca u terorističkoj organizaciji\nAl Kaida Saleh al Samali ubijen je u vazdušnom napadu na zapadu\nPakistana, saopštile su vlasti SAD-a.\nNapad je izveden bespilotnom letelicom ranije ove sedmice, ali je tek kasnije potvrđen identitet ubijenog pripadnika Al Kaide. Al Somali se smatra odgovornim za organizovanje terorističke mreže izvan Avganistana i Pakistana. Veruje se da je odgovoran i za napade na američke državljane u Evropi.\nNeimenovani zvaničnik iz američkih obaveštajnih struktura potvrdio je agenciji AP da je od dolaska na vlast predsednika Baraka Obame značajno porastao broj napada na terorističke ciljeve koji se izvode daljinski kontrolisanim letelicama i vozilima.\nVećinu tih napada vodi i organizuje Centralna obaveštajna agencija.\n« Reply #151 on: December 12, 2009, 02:38:15 pm »\nZavršena operacija u Južnom Vaziristanu\nIslamabad – Pakistanska vojska završila je ofanzivu protiv talibana u Južnom Vaziristanu, ali će verovatno uskoro goniti pobunjenike u drugim područjima uz granicu sa Avganistanom, izjavio je danas premijer Pakistana Jusuf Raza Gilani.\n„Operacija u Južnom Vaziristanu je završena. Sada razgovaramo o Orakzaiju”, rekao je Gilani u Lahoru.\nPakistanski premijer nije dao više informacija o nastavku vojnih operacija.\nPakistanska vojska je sredinom oktobra počela kopnenu ofanzivu protiv talibana u Južnom Vaziristanu, poslavši oko 30.000 vojnika na oko 10.000 talibanskih boraca.\nOfanziva je izazvala talas osvetničkih samoubilačkih napada širom Pakistana u kojima je stradalo više od 500 ljudi.\nPakistanska vojska je poslednjih sedmica povremeno iz helikoptera gađala uporišta pobunjenika u Orakzaiju, što bi, ocenjuje AP, mogao da bude uvod u kopnenu operaciju u toj oblasti, kao što je bio slučaj u Južnom Vaziristanu.\nOd kako je počela ofanziva u Južnom Vaziristanu, procenjuje se da je iz Orakzaija izbeglo oko 40.000 ljudi, saopštile su u petak Ujedinjene nacije.\nOrakzai je mala plemenska oblast, površine oko 1.500 kvadratnih kilometara, severno od Južnog Vaziristana i ne graniči se sa Avganistanom.\nPlemenske oblasti u Pakistanu, duž porozne granice s Avganistanom, uživaju poluatonoman status, a za neke se veruje da su postale talibanske mini države.\n« Last Edit: February 04, 2010, 05:45:53 pm by dreadnought » Logged\n« Reply #152 on: January 02, 2010, 05:20:18 pm »\nU samoubilačkom napadu u Pakistanu 93 poginulih\nPeševar – Najmanje 93 ljudi poginulo je u samoubilačkom napadu na severu Pakistana izvedenom pomoću automobila-bombe, najnoviji su podaci koje je danas saopštila pakistanska policija.\nLokalna policija u Laki Marvatu, mestu u blizini Južnog i Severnog Vaziristana u kojem se dogodio napad, navodi da je jučerašnji napad na odbojkaškom turniru povezan s nastoujanjima vlasti da iskorene pobunjenike u toj oblasti.\nDodaje se i da je više od 60 ljudi posle bombaškog napada smešteno u bolnicu.\nReč je o trećem po težini napadu koji je ikada izveden u Pakistanu.\nSamoubica je aktivirao eksploziv u automobilu na odbojkaškom terenu tokom utakmice između dve lokalne ekipe u plemenskoj oblasti na granici sa Avganistanom, gde je vojska pre više nedelja počela ofanzivu protiv talibana.\nViše od 500 ljudi poginulo je u bombaškim napadima u Južnom i Severnom Vaziristanu od kako je pakistanska vojska u oktobru 2009. godine pokrenula ofanzivu protiv pobunjenika.\n« Last Edit: February 04, 2010, 05:46:08 pm by dreadnought » Logged\n« Reply #153 on: January 03, 2010, 07:46:42 pm »\nDva pobunjenika poginula u napadu u Pakistanu\nPeševar – Dva pobunjenika poginula su u raketnom napadu američke bespilotne letelice u pakistanskom regionu Severni Vaziristan, javila je agenicija Rojters.\nU toj oblasti, na granici sa Avganistanom, nalaze se uporišta pripadnika Al Kaide i talibanskih pobunjenika, protiv kojih su pakistanske vlasti pokrenule ofanzivu u oktobru prošle godine.\nU poslednjem u seriji bombaških napada pobunjenika, poginuli bivški ministar Gani-ur-Rehman, njegov telohranitelj i vozač, kada su automobilom naišli na bombu na severoistoku Pakistana.\nU selu u istom delu zemlje, prethodne sedmice je, u eksploziji bombe, poginulo najmanje 98 ljudi, za vreme odbojkaške utakmice.\nTokom verske procesije u Karačiju, pre sedam dana, ubijene su 43 osobe, a odgovornost za napad preuzeli su pakistanski talibani, najavljujući još sličnih napada.\n« Reply #154 on: January 08, 2010, 12:22:39 pm »\nKarači -- U eksploziji u Karačiju, na jugu Pakistana,\npoginulo je šest osoba, saopštila je pakistanska policija.\nKako se veruje, u kući koja se urušila u eksploziji boravili su pobunjenici. Policija je u kući pronašla oružje i eksploziv koji se koriste u samoubilačkim napadima. Načelnik policije u Karačiju Vasim Ahmad rekao je da se veruje da su "u kući boravli teroristi", kao i da je do eksplozije došlo "iz nepažnje".\n« Reply #155 on: January 14, 2010, 08:43:54 am »\nU raketnom napadu na severu Pakistana poginulo deset osoba\nU američkom raketnom napadu iz bespilotne letilice na severozapadnu plemensku oblast Pakistana gde se skrivaju ekstremisti, poginulo je najmanje 10 osoba, saopštili su danas pakistanski vojni zvaničnici.\nNapad je izvršen na selo Pasalkot, u oblasti Severni Vaziristan koja se graniči sa Avganistanom i koja je uporište pakistanskih talibana vezanih za Al Kaidu i za talibane u susednom Avganistanu.\n"U ovom raketnom napadu ubijeno je najmanje deset osoba, uglavnom islamističkih pobunjenika, i moguće je da se bilans poveća", rekao je agenciji Frans pres jedan neimenovani visoki pakistanski vojni zvaničnik.\nOn je naglasio da je meta napada bio kamp za obuku ekstremističkih boraca. Ovo je sedmi napad bespilotnim letilicama na severozapadni Pakistan od početka januara. Vašington ne želi zvanično da prizna da izvodi napade na ovaj deo pakistanske teritorije, a Pakistan zvanično protestuje zbog toga, mada američki i pakistanski mediji redovno izveštavaju da su te operacije rezultat tajnog dogovora između dve zemlje.\nPrema navodima pakistanske vojske, od avgusta 2008. godine na ovu pakistansku plemensku oblast izvedeno je skoro 80 napada bespilotnim letilicama, koje u ovom regionu ima samo američka Centralna obaveštajna agencija (CIA) i američka vojska u Avganistanu.\nIzvor: Beta-AFP | Foto: Reuters\npakistanreuters_f.jpg (30.7 KB, 470x270 - viewed 70 times.)\n« Reply #156 on: January 16, 2010, 08:12:59 pm »\nObjavljen audio snimak vođe pobunjenika\nPeševar, Pakistan – Pakistanski talibani su objavili audio snimak na kojem muškarac koji je predstavljen kao Hakimulah Mehsud, lider pobunjenika u Pakistanu, poriče da je nastradao u američkom napadu od pre dva dana.\n„Nisam ni ranjen ni mrtav, dobro sam”, rekao je čovek čiji je glas na traci portparol talibana pustio telefonom izveštaču britanske novinske agencije Rojters.\nNovinar je kazoo da je glas zvučao kao da je zaista reč o Mehsudu.\nSpecijalni američki predstavnik za Avganistan i Pakistan Ričard Holbruk kaže da u Vašingtonu ne mogu da potvrde da je Mehsud ubijen u četvrtak u vazdušnom napadu američkih bespilotnih letelica na severozapadu Pakistana.\n„Ukoliko je on još uvek živ, reč je o jednom od najgorih ljudi na planeti, apsolutno izopačenom”, rekao je Holbruk.\nAmerička avijacija poslednjih dana izvodi napade bespilotnim letelicama na severozapadno granično područje Avganistana i Pakistana u kome, veruje se, oni imaju najsnažnija uporišta.\nU avganistanskom delu tog područja su 30. decembra sedmorica agenata američke Centralne obaveštajne agencije (CIA) ubijena u napadu bombaša samoubice.\n« Reply #157 on: January 17, 2010, 04:19:00 pm »\nU napadu SAD na Južni Vaziristan poginulo najmanje 12 osoba\nU današnjem napadu američke bespilotne letelice na jednu kuću u pakistanskom regionu Južni Vaziristan ubijeno je najmanje 12 ljudi, saopštili su zvaničnici pakistanske obaveštajne službe.\nZvaničnici su dodali da se još uvek ne zna identitet poginulih u napadu, deveti od početka godine, u okviru kampanje protiv talibanskih uporišta koju je američka Centralna obaveštajna agencija (CIA) započela pre dve godine.\nU sličnom napadu u četvrtak, bespilotne letelice su gađale kuću u kojoj su komandanti ekstremista imali sastanak i pritom, takođe, ubili 12 ljudi. Namera im je bila da ubiju pakistanskog šefa talibana Hakimulaha Mehsuda, ali po svoj prilici nisu u tome uspeli.\nJužni Vaziristan je pakistanska pokrajina na severozapadu zemlje, na granici sa Avganistanom, uporište je talibana i Al kaide.\n« Last Edit: February 04, 2010, 05:46:30 pm by dreadnought » Logged\n« Reply #158 on: February 02, 2010, 05:05:37 pm »\nAmerikanci zatvoreni u Pakistanu tvrde da su ih mučili\nSargoda – Petorica Amerikanaca optuženih da su preko Interneta kontaktirali sa ekstremistima i planirali terorističke napade izjavili su da su ih pripadnici američkog Federalnog istražnog biroa (FBI) i pakistanske policije mučili kako bi im iznudili priznanja.\n„Otkad smo uhapšeni, SAD, FBI i pakistanska policija su nas mučili”, navedeno je u poruci koju su Amerikanci bacili novinarima iz policijskog vozila, preneo je Rojters.\n„Pokušavaju da nam smeste. Nevini smo. Pokušavaju da nas spreče da kontaktiramo s medijima, porodicama i advokatom. Pomozite nam!”\nNjihov advokat Tarik Asad je rekao novinarima da su Amerikanci danas pred sudom rekli da su mučeni i elektrošokovima.\nPortparol ambasade SAD u Islamabadu Ričard Snelsajr odbacio je kao potpuno neosnovane optužbe uhapšenih, a policija je takođe demantovala da su mladići mučeni.\nPredstavnik policije Amir Abas Širazi rekao je da je sud naložio da Amerikanci budu lekarski pregledani pošto su se žalili na bolove u stomaku.\nAdvokat je izjavio i da je tražio da mu se odobri pristup optuženima, koji bi ponovo trebalo da se pojave pred sudom 16. februara. Mladići iz američke savezne države Virdžinije, sva petorica muslimanske veroispovesti, uhapšeni su u decembru u gradu Sargodi, 190 kilometara jugoistočno od Islamabada.\nDvojica njih su poreklom iz Pakistana, jedan iz Egipta, jedan iz Jemena i jedan iz Eritreje. Sva petorica uhapšenih tvrde da su samo želeli da pruže medicinsku i finansijsku pomoć ljudima koji su iste vere kao oni.\nUkoliko budu proglašeni krivima, mogli bi da budu osuđeni na višegodišnje zatvorske kazne.\nPakistan se bori protiv pobune talibana, koji su izveli niz samoubilačkih bombaških napada na pijace, džamije i policijske i vojne mete.\n« Reply #159 on: February 03, 2010, 09:12:02 am »\nČetvoro stranaca poginulo u eksploziji bombe u Pakistanu\nČetiri stranca poginula su danas kada je u blizini jedne škole u regionu Lover Dir\nna severozapadu Pakistana eksplodirala bomba, saopštila je policija.\n1662_pakistan-reuter_f.jpg (34.88 KB. 470x270 - viewed 55 times.)\nPakistanske televizijske stanice javile su da su žrtve strani novinari.\n"Žrtve su se u trenutku eksplozije vozile automobilom sa pakistanskim novinarima. Usled siline eksplozije srušio se krov škole i postoji mogućnost da ispod ruševina ima ljudi", rekao je Rojtersu zvaničnik policije iz tog regiona Najkulah Kan.\n« Reply #160 on: February 03, 2010, 09:58:48 am »\nOfanziva pakistanske vojske\nIslamabad - U ofanzivi pakistanske vojske na plemensku oblast Bandžur na severu zemlje ubijeno je 80 islamističkih pobunjenika, izjavio je pakistanski vojni zvaničnik.\n"Kada smo počeli operaciju, procenili smo da u toj oblasti ima oko hiljadu boraca, i do sada je 80 ubijeno", rekao je pukovnik Rana Munavar u selu Savai. On je dodao da su poginula četiri vojnika.\nPakistanska vojska je u nedelju počela kopnenu i vazdušnu ofanzivu na delove oblasti Bandžur, utočište talibana, dan posle samoubilačkog napada na vojni punkt u kome je poginulo 17 osoba.\nKako navodi agencija Frans pres, nemoguće je proveriti vojne podatke iz nezavisnih izvora posto su oblasti gde se vode borbe ili zabranjene za novinare ili nepristupačne.\nNapadi su koncentrisani oko mesta Mamond, koji se nalazi na 12 kilometara severozapadno od Hara, uporišta talibana koje pakistanska vojska nije uspela da osvoji tokom ranijih ofanziva.\nPakistanska vojska je poslednjih meseci pojačala napade na uporišta pakistanskih talibana, koji su povezani s Al Kaidom, u plemenskim oblastima na granici s Avganistanom.\n« Reply #161 on: February 04, 2010, 05:45:21 pm »\nPolicijski funkcioner Naim Kan rekao je danas da pakistanska policija ispituje osumnjičene u pokušaju da sazna ko je organizovao napad, u oblasti Donji Dir. Jedan predstavnik Talibana preuzeo je odgovornost za taj napad.\n« Reply #162 on: February 10, 2010, 07:42:29 pm »\nPakistan: U samoubilačkom napadu ubijeno 19 osoba\nU napadu bombaša samoubice koji je u automobilu-bombi danas naleteo na policijsku patrolu u regionu Kajber, na granici sa Avganistanom, prema najnovijim izveštajima, poginulo je 19 osoba.\nMeđu nastradalima je 11 policajaca, jedan vojnik i sedam civila, saopštio je zvaničnik regionalne vlade Rehan Katak, preneo je Rojters.\nNapad se dogodio u gradu Jamrud, na putu kroz prolaz Kajber ka avganistanskoj granici.\nProlaz Kajber istorijski predstavlja važnu rutu snabdevanja između centralne i južne Azije i strateški važnu vojnu lokaciju, a od 2001. godine, kada je počeo rat u Avganistanu, i glavnu rutu za snabdevanje snaga NATO-a u ovoj zemlji.\nIstovremeno, vojska je saopštila da su dve osobe poginule kada se danas jedan helikopter pakistanske vojske srušio u istoj oblasti u blizini granice sa Avganistanom.\nPakistanski ministar spoljnih poslova Rehman Malik je ranije danas saopštio da ima pouzdane informacije da je lider pakistanskih talibana Hakimulah Mehsud preminuo od rana zadobijenih u napadu američke bespilotne letelice u januaru.\nGlasine o sudbini talibanskog lidera počele su da se šire juče, nakon što je jedan talibanski zvaničnik, koji je zeleo da ostane anoniman, rekao novinarima da je Mehsud preminuo od zadobijenih povreda.\n« Reply #163 on: February 11, 2010, 06:57:55 pm »\nPakistan: Najmanje 12 mrtvih i 25 povređenih u dve eksplozije\nU dve eksplozije nadomak jednog centra za obuku policajaca na severozapadu Pakistana poginulo je 12 osoba, među kojima devet policajaca, dok je više od 25 povređenih, saopšteno je danas u Pešavaru.\n"Poginulo je 12 osoba, a više od 25 je povređeno", izjavio je lokalni zvaničnik Mijan Iftikar Husein. Jedan neimenovani policijski zvaničnik je potvrdio da je poginulo devet policajaca i tri civila. Za sada se ne zna da li je u pitanju samoubilački napad ili su bombe postavljene i daljinski aktivirane.\n« Reply #164 on: February 16, 2010, 01:55:36 pm »\nUhvaćen jedan od talibanskih vođa\nIslamabad - U akciji pakistanskih i američkih obaveštajnih službi, u Pakistanu\nje uhvaćen jedan od glavnih vođa talibanskih pobunjenika, javljaju zvaničnici.\nMula Abdul Gani Baradar, drugi glavnokomandujući talibanski vođa iza Mule Muhamada Omara i blizak saradnik Osame bin Ladena, uhvaćen je u Karačiju, lučkom gradu na jugu Pakistana, rekla su dva pakistanska obaveštajna zvaničnika i jedan visoki američki zvaničnik. Prema navodima jednog od njih, Baradar je uhapšen u Karačiju "pre desetak dana".\nTa vest stiže u trenutku kada međunarodne i avganistanske snage prodiru u avganistanski grad Mardžah, trećeg dana velike ofanzive na talibanska uporišta na jugu Avganistana.\nKarači je najveći pakistanski grad i sve češće se pominje kao moguće mesto gde se kriju glavne talibanske vođe, mada se nalazi na Arabijskom moru i daleko je od granice s Avganistanom.\nBaradar se nalazio na čelu talibanskog vojnog veća, mesto koje je dobio posle smrti vojnog vođe Mule Ahtara Mohameda Usmanija.\nVeruje se da on upravlja vojnim operacijama talibana na jugu i jugoistoku Avganistana i da su pod njegovom direktnom komandom pokrajine Kandahar, Helmand, Nimroz, Zabul i Urzugan.\nPrema navodima Interpola, Baradar je bio zamenik ministra odbrane u talibanskoj vladi koja je bila na vlasti u Avganistanu dok nije zbačena 2001. u invaziji pod vođstvom američkih snaga.\nJedan portparol talibana u Avganistanu demantovao je vest da je Baradar uhvaćen, ali za to nije pružio nikakve dokaze.


Poslanici EP: Srbija treba da prestane da veliča osudjene ratne zločince – Krstarica\nBeta 10. novembra 2021. 21:45\nGrupa od devet poslanika Evropskog parlamenta (EP) iz različitih stranaka pozvala je danas vlasti Srbije da prestanu da negiraju genocid u Srebrenici i da veličaju osudjene ratne zločince, navodeći da je to protivno svim evropskim i univerzalnim vrednostima osnovnih i ljudskih prava.\n„Potpuno je neprihvatljivo da zemlja kandidat za članstvo u EU rasporedi svoju policiju kako bi zaštitila mural osudjenog ratnog zločinca (Ratka Mladića), direktno odgovornog za zločine i masovna ubistva u i oko Srebrenice u julu 1995. godine, čime je direktno doprinela ponovnoj traumatizaciji žrtava“, navodi se u saopštenju poslanika EP.\nU saopštenju, koje su izmedju ostalih potpisali izvestioci EP za Kosovo i Crnu Goru, Viola fon Kramon i Tonino Picula, navodi se da je „odbrana murala još jedan primer šta vlada Srbije i predsednik Aleksandar Vučić misle o pomirenju, vladavini prava, demokratiji i regionalnoj saradnji“.\n„Srpske vlasti i najviši politički zvaničnici još jednom su eklatantno pokazali da ne poštuju medjunarodnu pravdu i presude, kao ni žrtve jugoslovenskih ratova. Gradjani Srbije zaslužuju da žive u zemlji čija vlada poštuje žrtve i ljudska prava, a ne u zemlji čija vlada štiti murale ratnih zločinaca“, navelo je devet poslanika EP.\nU saopštenju se navodi da se širom Srbije nalaze murali Ratka Mladića, generala bosanskih Srba osudjenog za ratne zločine u Bosni i Hercegovini i genocid u Srebrenici pred Medjunarodnim krivičnim sudom za bivšu Jugoslaviju i osoba sličnih njemu.\nDodaje se da je jedan od Mladićevih murala, naslikan pre nekoliko meseci u centru Beograda, trebalo da bude uklonjen, ali da je srpska policija to juče sprečila.\n„Dok je grupa aktivista za ljudska prava predvodjena Inicijativom mladih za ljudska prava najavila uklanjanje tog murala 9. novembra, na Medjunarodni dan borbe protiv fašizma i antisemitizma, Ministarstvo unutrašnjih poslova Srbije zabranilo je skup. Aktivisti su se ipak okupili da demonstriraju protiv murala koji je štitila policija, što je dovelo do eskalacije i hapšenja dve hrabre aktivistkinje“, stoji u saopštenju.\nPolicija je juče blokirala sve prilaze muralu Mladića u Njegoševoj ulici i privela aktivistkinje Aidu Ćorović i Jelenu Jaćimović jer su ga gadjale jajima. Funkcioner Socijaldemokratske partije Srbije Djordjo Žujović je jutros na mural bacio kreč. Naveo je da mu je to bila „civilizacijska dužnost“.\nPredsednik Srbije Aleksandar Vučić rekao je danas da je „neko hteo da napravi cirkus“ sa uklanjanjem murala kako bi naneo štetu Srbiji. On je kazao da policija nije štitila mural, već javni red i mir.


Udarila dva parkirana automobila kod graničnog prelaza u Karakaju - Zvornicki.ba\nUdarila dva parkirana automobila kod graničnog prelaza u Karakaju\nNa području koje operativno pokriva Policijska uprava Zvornik, u protekla 24 časa evidentirana su dva krivična djela i četiri saobraćajne nezgode, od kojih su dvije sa posljedicama po lica. Juče smo pisali o saobraćajnoj nezgodi koja se dogodila kod kamenoloma Jošanica, a druga nezgoda dogodila se u popodnevnim časovima nedaleko od Međunarodnog graničnog prelaza Karakaj. Iz Policijske uprave Zvornik su o saobraćajnoj nezgodi u Karakaju saopštili:\nPolicijski službenici Policijske stanice za bezbjednost saobraćaja Zvornik, izvršili su uviđaj saobraćajne nezgode koja se dogodila u mjestu Кarakaj, grad Zvornik, 03.02.2020. godine oko 14,40 časova, u kojoj je učestvovala S.G. iz Zvornika, koja je upravljala putničkim automobilom marke „fiat” i parkirani putnički automobili „opel” i „fiat”.\nU ovoj saobraćajnoj nezgodi, S.G. je zadobila tjelesne povrede koje su konstatovane u Javnoj zdravstvenoj ustanovi Bolnica Zvornik. U toku je rad na dokumentovanju saobraćajne nezgode, saopšteno je iz Policijske uprave Zvornik.


Kineska nacionalna novinska agencije „Ksinhua“ u Zrenjaninu (FOTO) - RTV Santos\nKineska nacionalna novinska agencije „Ksinhua“ u Zrenjaninu (FOTO)\nGradonačelnik Zrenjanina Čedomir Janjić ugostio je juče ekipu kineske nacionalne novinske agencije “Ksinhua”, povodom realizacije najveće direktne investicije iz te zemlje u Srbiji, izgradnje proizvodnih pogona kompanije “Linglong Tajr”. Snimanju intervjua prisustvovali su i predstavnici “Linglonga”, koji su potom održali i radni sastanak s gradonačelnikom i saradnicima, da bi na kraju posete svi zajedno obišli i gradilište budućeg kompleksa, u industrijskoj zoni “Jugoistok”.\nInteresovanje vodeće kineske novinske agencije za investiciju u Zrenjaninu, i generalno za kineska ulaganja u Srbiji, je veliko, o čemu svedoče brojna pitanja upućena gradonačelniku Janjiću. Odgovarajući, on je ukazao na značaj investicije od skoro milijardu dolara na čitavu privrednu sliku Banata i istakao da “Linglong Tajr”, praktično, otvara novu etapu privrednog razvoja i grada Zrenjanina i ovog dela Srbije. Janjić je kineskim novinarima predočio kakve su ekonomske prilike bile u našem gradu nekada, kada je on bio među vodećim industrijskim centrima bivše Jugoslavije. Dao je presek privrednih kretanja devedesetih godina, sve do pokretanja projekta opremanja novih industrijskih zona, dolaska prvih “grinfild” investicija, do sadašnjeg trenutka u kom se Zrenjanin krupnim koracima vraća na privrednu mapu Srbije i predstavlja jednu od najatraktivnijih sredina za ulaganje u našoj zemlji.\nAgenciju “Ksinhua” interesovao je i ekološki aspekt investicije, o čemu je Janjić rekao da se vodi računa ne samo u slučaju “Linglonga”, već i kod dolaska bilo kog drugog investitora. Naglasio je da je imao priliku da poseti matične pogone “Linglonga” u Kini i da se uveri da tehnologija koja se ugrađuje zadovoljava sve ekološke aspekte i standarde, da će to biti slučaj i u Zrenjaninu, i da će ovde biti podignuta najsavremenija fabrika pneumatika u Evropi, u skladu s visinom ulaganja koja višestruko premašuju sve dosadašnje privredne investicije u gradu. Janjić je posebno istakao dodatne benefite koji se tek očekuju. Osim dolaska nekoliko velikih kooperanata “Linglonga”, o čemu se već i potpisuju memorandumi o saradnji, od izuzetnog je značaja razvoj infrastrukture i kako je rekao, već naredne godine trebalo bi da počne izgradnja auto-puta od Zrenjanina do Beograda, potom i do Novog Sada, a očekuju se i mnogi infrastrukturni projekti i u samom gradu, pre svega konačan završetak tranzitnog puta oko Zrenjanina – obilaznice.\nGradonačelnik je pomenuo i da Zrenjanin važi za grad sporta, te da je u tom smislu značajan ulazak “Linglonga” i u sportske tokove naše zemlje. Uz generalno sponzorisanje fudbalske super lige Srbije, Janjić je izrazio očekivanja da će ta kompanija u narednom periodu doprineti razvoju i drugih sportskih grana. Nije propustio ni da naglasi tradicionalno prijateljstvo kineskog i srpskog naroda, političke odnose koji su na najvišem nivou, i gostoprimstvo koje se ukazuje i privrednicima i gostima iz te zemlje, u čemu se Zrenjanin sigurno ne razlikuje od drugih sredina u Srbiji. Ekipa novinske agencije “Ksinhua” deo priloga uradila je i na samom gradilištu, gde su u toku završni radovi na izgradnji ograde oko budućeg kompleksa, zida dugog 4 kilometra i visokog 3 metra, i postavljanju stubova rasvete na rastojanju od po 30 metara. Istovremeno se priprema i dokumentacija za naredne faze radova koje će uslediti, o čemu su sa gradonačelnikom razgovarali predstavnici “Linglonga” zaduženi za tehnički deo investicije. Najavljeno je i više novih infrastrukturnih zahvata u samoj zoni, od saobraćajnica do energetskih čvorova, o čemu će u narednom periodu biti više reči.\nPrethodnoPoznato zdravstveno stanje motocikliste\nSledećeKompletna i delimična isključenja struje u Zrenjaninu i naseljenim mestima


Zavod za ddd „Visan“- Beograd – Zemun obaveštava građane Požarevca da će počev od 21. okrobra do 4..11.2020. godine sprovoditi sistematsku deratizaciju (mere suzbijanja štetnih glodara) na teritoriji grada Požarevca.\nSistematskom deratizacijom biće obuhvaćeno sledeće: Gradska domaćinstva, stambeni objekti i individualni, kanal reke Mlave, seoska domaćinstva centralna deponija, seoska deponija, divlje deponije, šahtovi fekalnih kanalizacija gradska groblja, seoska groblja. Akcija sprovođenja sistematske deratizacije besplatna.\nUpućena je molma građanima da omoguće nesmetan rad ekipama Zavod za ddd „visan“ i pruže neophodno razumevanje i saradnju. U slučaju nastanka bilo kakvih problema u toku sprovođenja akcije sve neophodne informacije mogu se dobiti na broj telefona 064/8187047.


Beograd, Sime Igumanova\nMi smo domaća kompanija koja je zastupnik engleske firme Sytel za jugoistočno tržište Evrope. Bavimo se modernim IP komunikacijama, a osnovna delatnost su nam telefonske i SMS usluge.\nTražimo stručne, talentovane, vredne i saradnike sa idejom. Pre svega tražimo poštene, predane i posvećene osobe koje su spremne da uče i rade u timskom okruženju, i po potrebi spremne da iznesu posao samostalno. Nudimo Vam stalno zaposlenje u malom, ali dinamičnom okruženju, koje svakodnevno raste, sa svakodnevnim izazovima. Nudimo usavršavanje, napredovanje i rad sa najnovijim tehnologijama.\nKonkretno potreban nam je profil osobe koja je ambiciozna, spremna da se konstantno usavršava i napreduje, poseduje znanje u oblasti digitalnog marketinga, pre svega vođenje Google i Facebook kampanja, SEO, formiranje strategije, branding i copywriting.\nUslovi za prijavu su: iskustvo u ovoj oblasti, želja za konstantnim razvojem, kreativnost. Radno vreme je klizno od 08-09h pa do 16-17h, pon-petak. Radi se u Beogradu, naše kancelarije su na Vračaru. Početna plata zavisi pre svega od iskustva i znanja.


Reli Mionica: Rabrenović rutinski, Roko i Milutinović za publiku\nVladica Rabrenović, ovoga puta sa novim suvozačem, Anom Golić, zabeležio je i treću uzastopnu pobedu u Šampionatu Srbije u reliju. Popularni Šved je tako zadržao stopostotni učinak, postavši najozbiljniji kandidat za odbranu titule šampiona Srbije.\nRabrenović je na devet voženih specijalnih ispita zabeležio svih devet najboljih vremena, tako da njegova pobeda nijednog trenutka nije bila upitna. Čak ni kašnjenje u poslednju vremensku kontrolu i 10 sekundi penalizacije nisu uticali na ubedljiv trijumf na premijernom reliju u Mionici.\nKoliko god pobednik bio izvestan, toliko su Đanluka Roko i Željko Milutinović priredili brojnoj publici spektakl u borbi za drugu poziciju generalnog plasmana! Italijan u „subaru impreci WRX Sti“, kojem je ovo prvi reli sezone, koristio je snagu svog vozila naspram „renoa klio RS“ poznatog Valjevca, koji pak bolje poznaje teren u svom „komšiluku“, na specijalnim ispitima koje je mnogo puta u karijeri vozio. Već od uvodnog specijalnog ispita njih dvojica su vozili za svaku desetinku, pa su nakon dva specijala bili potpuno izjednačeni! I u nastavku situacija je bila ista, na opštu radost publike, a ključnu prednost za rasplet Roko pravi na dva poslednja specijala. Pred završne vožnje ispirtima „Markova crkva“ i „Brežđe“, Italijan je imao tri sekunde prednosti, a do kraja je uspeo da oba puta bude neznatno brži od srčanog Valjevca, došavši na cilj s prednošću od 5, 5 sekundi.\nPopularni Životinja je pored trećeg mesta u generalci ujedno i pobednik u klasi III, ispred Aleksandra Dučića. Sjajni Luka Kotorčević je uza volanom „pežoa 106“ ubedljivo savladao Toma Nikitovića u automobilu „VW polo 1.4“ za pobedu u klasi II, a daleko iza ostaje Nenad Filipović, u „jugu 1.3“.\nPrilično interesantna borba viđena je i u najmanjoj klasi, „mali N“. Zoran Milisavljević je upisao još jednu važnu pobedu na putu ka titulu, ponovo savladavši upornog Predraga Stefanovića. Poslednji stepenik podijuma pripao je Slobodanu Gajiću, koji se takođe prvi put ove sezone pojavio na stazi.\nOno što posebno raduje sve aktere relija je odlična organizacija i veliki broj publike kraj staze. Takmičanje je održano bez ijednog, pa čak i najmanjeg incidenta na stazi, a ceo organizacioni tim predvođen direktorom relija, Vukašinom Tomićem, odradio je posao maestralno. Jedini problem svima bila je velika vrućina, a najteže je svakako bilo takmičarima u čijim trkačkim spravama je bilo čak i više od 50 stepeni Celzijusa!\nOrganizator, klub „FAM MM power“ je uz pomoć Opštine Mionica i svih gradskih struktura pokazao da je sasvim izvesno da će na obroncima Maljena i Suvobora sledeći, 2. reli Mionica, biti još bolji i posećeniji. Prema svemu viđenom, Mionica i ceo ovaj kraj zaista zaslužuju jednu ovakvu priredbu saveznog ranga!\nIzvor: Plumrace.com / Sakss.org.rs


Mediji na Balkanu manje slobodni\nLogo organizacije "Reporteri bez granica"\nEvropska unija nastavlja da gubi svoje mesto u svetu po slobodi štampe, a značajan pad zabeležen je na Balkanu, uključujući i Srbiju, pokazuje najnoviji izveštaj međunarodne organizacije za zaštitu novinara Reporteri bez granica.\nOrganizacija je u ovogodišnjem izveštaju objavila da je Srbija na 85. mestu zemalja po stepenu slobode medija. Srbija je sedam mesta ispred Kosova - koje zauzima 92. mesto, ali iza Hrvatske na 62, Bosne i Hercegovine na 47. i Slovenije na 46. mestu. Crna Gora je na 104. mestu. Crna Gora je 27 mesta niže nego u prethodnom izveštaju, Makedonija, 34, Kosovo 17, a Srbija je pogoršala svoj plasman za 23 mesta.\n"Iako su zakonodavne reforme neophodne za ulazak u Evropsku uniju usvojene u većini balkanskih zemalja, njihovo sprovođenje je u začetku, da ne kažemo nepostojeće", ocenjuje se u izveštaju Reportera bez granica. "Sve veći broj novinara miri se sa autocenzurom ili novinarstvom po porudžbini koje se više isplati, ali postepeno uništava kredibilitet profesije", ukazuje se u izveštaju.\nNa popisu 178 zemalja prvih šest mesta zauzimaju Finska, Švedska, Norveška, Island, Švajcarska i Holandija. Od ostalih zemalja, SAD su na 20. mestu, a Rusija na 140, iza Turske i Etiopije. Na samom dnu su Iran, Turkmenistan, Severna Koreja i Eritreja.


NSinfo: Nemamo realne pokazatelje o stvarnim platama - 450 evra u narednoj godini samo bajka\nNemamo realne pokazatelje o stvarnim platama - 450 evra u narednoj godini samo bajka\nDok se ovih dana čekaju podaci Republičkog zavoda za statistiku o prosečnoj avgustovskoj plati, srpski premijer Aleksandar Vučić najavljuje da će prosečna zarada naredne godine biti 450 evra, a u 2018. – 500.\nPošto je julska prosečna plata iznosila 370 evra, značilo bi to da će za naredne dve godine radnici prosečno zarađivati 130 evra više. Za početak, u narednoj godini prosečna plata u Srbiji trebalo bi da bude veća 8,5 odsto.\nDeo ekonomista je odmah odmahnuo glavom, dok ima i onih koji tvrde da dostizanje prosečne plate od 500 evra za dve godine nije nerealno i da je čak, ukoliko Srbija nastavi da beleži postojeće dobre rezultate, izvesno. Njihova računica je prosta: ako ove godine privredni rast bude tri odsto, to otprilike znači 1,1 milijardu evra novoostvarene vrednosti. Na osnovu te vrednosti, koja znači da Srbija može još toliko da se zaduži, a da pri tom ne povećava javni dug u odnosu na BDP, mogu se povećati plate i penzije. Pošto je već doneta odluka da minimalna zarada od 1. januara naredne godine bude 130 dinara po satu, to znači da će svi zaposleni u startu imati 7,43 odsto veća primanja. Uz to, najavljuje se povećanje plata prosvetnim radnicima, zdravstvu, policiji, vojsci...\nKada se samo to sračuna, proizlazi da će na osnovu onoga što je već uplanirano plate od početka naredne godine biti veće najmanje deset odsto pa će, samim tim, biti iznad 400 evra. Ako bi dobri ekonomski rezultati iz ove godine bili nastavljeni i u 2017, nema razloga da se prosečna plata ne poveća dodatnih 50 evra jer, ne sme se zaboraviti da je i ove godine bilo meseci kada je prosečna zarada bila daleko iznad 400 evra, i to je onda tih obećanih 450 evra. Kada se to ostvari, ali opet ako sve bude išlo po planu i BDP raste više od tri odsto, u 2018. godini može doći do povećanja plata još 50 evra i tako se stiže do prosečne plate od 500 evra.\nProfesor Ekonomskog fakulteta u Beogradu Milojko Arsić slaže se s ocenom da plate u javnom sektoru mogu biti povećane, ali da prostor za to treba tražiti između rasta BDP-a od tri odsto, uz godišnju inflaciju od jedan odsto, što u zbiru znači da nije realno očekivati povećanje veće od četiri odsto.\n– Plate u Srbiji su sada približno u skladu s nivoom razvijenosti, a za znatniji i održiviji rast standarda građana, neophodne su visoke stope rasta bruto domaćeg proizvoda od četiri do pet odsto u dužem periodu – smatra Arsić. – Da bi se prosečna plata povećala, neophodno je da rast plata bude u skladu s rastom produktivnosti. Uz stopu rasta BDP-a od oko pet odsto, potrebna je gotovo decenija da se dostigne veliki rast zarada. Kad postignemo prosečnu platu od 600 evra, prosečna penzija bi mogla biti oko 300.\nPo oceni privrednika Milana Kneževića, nerealno je očekivati da prosečna plata u Srbiji u narednoj godini bude oko 8,5 procenata veća nego ove, tim pre što se podatak o prosečnoj zaradi dobija na osnovu podataka o platama u javnom sektoru, a ne na osnovu ukupnih primanja zaposlenih.\n– Iz statistike su potpuno eliminisane plate kod preduzetnika, a kao razlog za to navodi se da su one nepouzdan izvor – kaže Knežević. –Ako bi se statistici dodale i te plate, a znamo da su one katastrofalne, sadašnja prosečna plata u Srbiji ne bi prelazila 260 evra. Ne mogu da verujem da su eliminisali čak 300.000 preduzetnika. Nemamo realne pokazatelje o stvarnim platama, tako da je tih 450 evra u narednoj godini samo bajka. Mi moramo da se napregnemo da dogodine dođemo i do tih sadašnjih fiktivnih 370 evra .\nizvor: dnevnik.rs, agencije, foto: Mister GC/freedigitalphotos.net\n... ap vojvodina, istraživanje, Novi Sad, posao, srbija, zanimljivosti